Repivä riita suomalaisessa huippuvoimistelussa – maailmanmestarijoukkueet lähtivät ovet paukkuen | Yle Urheilu | yle.fi\n20.11.2017 klo 21:55päivitetty 22.11.2017 klo 08:11\nMinetit juhli tänä vuonna MM-kultaa ja EM-hopeaa. Voimisteluliitto\nLauantaina vuoden voimisteluvalmentajiksi valitut Titta Heikkilä ja Teija Kukkala sekä valmentaja Minna Karhu joukkueineen jättävät Tampereen Voimistelijat tämän vuoden lopulla.\nHeikkilä julkaisi Facebook-sivuillaan Tampereen Voimistelijoiden johtokunnalle lähetetyn avoimen kirjeen, josta ilmenee pitkään jatkunut luottamuspula seurajohtoa kohtaan. Tampereen Voimistelijoiden seurajohto on surullinen siitä, ettei erimielisyyksiä saatu ratkaistua.\nHeikkilä ja Kukkala juhlivat joukkuevoimistelun maailmanmestaruutta Minettien kanssa Helsingissä viime toukokuussa. Junioreissa seurayhteistyöjoukkue Minetit Elite sai MM-kultaa ja tässä mestaruudessa Minna Karhulla oli iso rooli. Nyt nämä joukkueet sekä 10-12-vuotiaissa kilpaileva Team Minetit vaihtavat seuraa. Uusi seura on 1.1.2018 alkaen Tampereen Sisu.\nValmentajien mukaan päätös ei ole syntynyt nopeasti, vaan taustalla ovat pitkään jatkuneet ongelmat seuran johtamisessa. Ongelmat ovat syksyn aikana kärjistyneet luottamuspulaksi seuran johtoryhmää kohtaan.\nRäikein esimerkki kolmikon mukaan tulee viime lauantain syyskokouksesta. Tampereen Voimistelijat luovutti valtakirjansa Olarin Voimistelijoille.\n- Tampereen Voimistelijoiden valmentajat Teija Kukkala ja Minna Karhu olivat ehdolla joukkuevoimistelun ja rytmisen voimistelun lajiasiantuntijaryhmään. Seurakokouksessa äänestetään seuroilta saaduilla valtakirjoilla. Kukkala oli hyvissä ajoin pyytänyt valtakirjaa ja seuran valmennuspäällikkö lupasi palata asiaan lähempänä kokousta. Asiaan ei kuitenkaan palattu ja Kukkala sekä Karhu lähtivät syyskokoukseen ilman oman seuransa valtakirjaa, kirjeessä todetaan.\n- Kokouksen alkaessa selvisi syy siihen, miksi seura ei asiaan palannut: Tampereen Voimistelijoiden johtoryhmä oli päättänyt kaikessa hiljaisuudessa antaa joukkuevoimistelun ja rytmisen voimistelun valtakirjansa kokonaan toisen seuran edustajalle. Tuo toinen seura oli Olarin Voimistelijat, jonka joukkue OVO Team on vuosia ollut Tampereen Voimistelijoiden Minettien kovin kotimainen kilpakumppani joukkuevoimistelussa. Tekoon on vaikea keksiä muuta syytä kuin johtoryhmän halu tehdä kiusaa valmentajille henkilökohtaisesti ja tamperelaiselle joukkuevoimistelulle sekä rytmiselle voimistelulle yleisesti.\nValmentajat ovat kokeneet myös talouden hoidon seuran kanssa hankalaksi. Heidän mukaansa seura käytti Minettien maailmanmestaruudesta saadut stipendirahat juokseviin kuluihin, palkkoihin ja muiden lajien investointeihin.\n- Lisäksi Titta Heikkilältä tiedusteltiin – tai uhkailtiin: haluaako hän mieluummin oman palkkansa vai Minettien rahat.\n- Seuraavana palkkapäivänä Heikkilän palkka jätettiin maksamatta, etukäteen asiasta ilmoittamatta. Selvityspyynnön jälkeen syyksi esitettiin se, että seuran kassa ei riittänyt kaikkien työntekijöiden palkkakulujen maksuun ja Heikkilän palkka jätettiin maksamatta, koska hänen tilinsä on eri pankissa kuin muiden. Seuran mukaan motiivina ei siis ollut kiusanteko Heikkilää kohtaan vaan se, että Heikkilän palkka oli helpoin jättää maksamatta.\nValmentajat ovat jo useamman vuoden esittäneet johtoryhmälle huolensa joukkuevoimistelun valmennusjärjestelmän puutteista. Uusia lasten joukkueita tai rytmisen voimistelun ryhmiä ei ole perustettu. Titta Heikkilä ilmoitti seuran toiminnanjohtajalle jo vuoden 2016 kesällä ja toistamiseen keväällä 2017, että aikoo jatkaa vain kauden 2017 loppuun, mikäli hänen esittämiään huolia ei oteta vakavasti.\n- Johtoryhmän osalta asiaan ei ikinä palattu emmekä tiedä, onko seuran johtokuntaa tiedotettu esittämistämme huolista.\n- Näkemyksemme mukaan seuran valmennusjärjestelmää kehittävät tahot, joilla ei ole käytännön kokemusta koko urheilijapolusta. Eli siitä, kuinka lasten ja nuorten valmennus tulee toteuttaa, jos tavoitteena on tulevaisuudessakin voittaa arvokilpailuja.\nMinetit valmentajineen edustavat jatkossa Tampereen Sisua. Valmentajien mukaan lähtö ei johtoryhmää haitannut.\n- Yksityisissä keskusteluissa johtoryhmän jäsen ilmoitti Voimisteluliiton edustajalle, ettei irtisanoutumisemme haittaisi heitä. Tämä välinpitämättömyys kertoo paljon johtoryhmän pitkään jatkuneesta asenteesta meitä valmentajia kohtaan.\n- Kun kävi ilmi, että myös Minetit joukkueena saattaisi jättää seuran, johtoryhmä ryhtyi vastatoimiin pelottelemalla voimistelijoita ja heidän vanhempiaan. He viestivät, että joukkuevoimistelun tilat on varattu yksinomaan Tampereen Voimistelijoille eikä muiden seurojen edustajilla ole mahdollisuutta tiloihin. Tämä siitä huolimatta, että Ikurin voimisteluhalli on kaupungin omistuksessa eikä TV:n johtoryhmä voi yksipuolisesti päättää tilojen käytöstä.\nTampereen Voimistelijoiden seurajohto harmittelee tapahtumien saamaa käännettä. Seurajohto puheenjohtaja Aleksi Jäntin johdolla kertoo TV:n johtokunnan menettäneen luottamuksensa avoimen kirjeen kirjoittaneisiin valmentajiin.\n- Valmentajat ovat omalla toiminnallaan tahallisesti ja aktiivisesti toimineet seuran etua vastaan ja aiheuttaneet seuralle vahinkoa. Siksi johtokunta päätti, että se ei tule äänestämään Kukkalaa ja Karhua lajiasiantuntijaryhmään. Johtokunta piti todennäköisenä, että seuran vastainen toiminta jatkuisi myös luottamustehtävissä. Näin ollen valtakirjojakaan ei luovutettu heille, Jäntti ja toiminnanjohtaja Riitta Taipale kertovat Yle Urheilulle.\nSeurajohdon mukaan esiselvittelyn perusteella ei ollut selvää, mitä seuraa Kukkala ja Karhu edustaisivat. Siksi valtakirja luovutettiin Olarin Voimistelijoille, jolle annettiin ohjeet, kuinka valtakirjoja käyttää.\nJäntin tietojen mukaan palkkoja ei ole maksamatta, mutta muuten hän ei voi kommentoida yksittäisen henkilön työsuhteeseen liittyviä yksityiskohtia, kuten palkanmaksua, työnohjausta, irtisanoutumista tai irtisanomista. Jäntin mukaan seurassa ei ole myöskään suosittu yksittäisiä lajeja vaan noudatettu valmennusjärjestelmää, jota on kehitetty vuosien varrella. Järjestelmä noudattaa Voimisteluliiton asettamia tavoitteita ja raameja. Joukkuevoimistelun harrastajamäärät ovat myös nousseet, kertoo Jäntti.\nValmennuspäällikkö Lotta Nuppolan mukaan Heikkilän kanssa on ollut jo pitkään erimielisyyksiä siitä, millaista lasten huipulle tähtäävän valmennuksen tulisi olla. Nuppolan mukaan seuran strategia nostaa huippuvoimistelun ohella tärkeiksi asioiksi keinot, joilla huipulle päästään. Siksi Minettien valmentajat eivät ole saaneet vapaita käsiä seuran toiminnan järjestämisessä.


Men in Black: International • Arvostelu | Film-O-Holic.com\nEtusivu › Valkokangas › Men in Black: International\nMen in Black: International valkokangas\nTaistelu aitiopaikasta Hollywoodin elokuvamarkkinoilla ei ole nykyään helppoa. Disneyn dominoidessa franchise-pohjaisten elokuvien kenttää jää muille tuotantoyhtiöille lähinnä rooli heiluttaa venettä parhaan kykynsä mukaan. Pöytään tunnutaankin lyövän jokainen elokuvallinen tuotenimike, jolla katsotaan olevan jotain arvoa yleisön silmissä. Nyt vuorossa on yksi Sony Picturesin lippulaivoista, Men in Black.\nAlkuperäinen Men in Black – miehet mustissa juontaa juurensa 1990-luvun loppupuolelle. Barry Sonnenfeldin ohjaama toimintaseikkailu oli jättimäinen hitti, joka poiki rinnalleen vielä kaksi jatko-osaa. Tarina valtion hallinnoimasta erikoisryhmästä, joka puolustaa maapalloa ulkoavaruuden tulokkailta pohjautui löyhästi Lowell Cunninghamin ja Sandy Carruthersin luomaan samannimiseen sarjakuvaan. Sarjakuvat itsessään lepäävät tätä nykyä Disneyn kanssa kytköksissä olevan Marvelin hallussa, mutta elokuvaoikeudet ovat pysyneet Sonylla.\nValkokankaille ilmestyvä neljäs elokuva Men in Black: International on eräänlainen spin-off aiempien elokuvien sekä muutaman vuoden ajan pyörineen animaatiosarjan tarinalinjasta. Elokuvassa MIB-organisaatioon saapunut keltanokka M (Tessa Thompson) lyöttäytyy yhteen playboyagentti H:n (Chris Hemsworth) kanssa selvittäessään iskua, joka johti planeettojen välisen diplomaattivierailijan kuolemaan. Taustalta paljastuu maapalloa uhkaava suunnitelma, jonka jäljet johtava aina organisaation sisälle asti.\nUusi Men in Black osoittaa, että elokuvien ytimessä oleva salaliittoteorioille flirttaileva alkuperäiskonsepti kantaa vieläkin vahvana. Arkitodellisuuden taakse kätkeytyvä maailma, joka on kuin sekoitus Bond-elokuvien mielikuvituksellisia vempaimia ja 1950-luvun scifielokuvien perinteisiin vinkkailevia ulkoavaruuden kummajaisia, jaksaa edelleen viehättää agenttipilailun kontekstissa.\nUlkoisesti puitteet ovatkin kohdallaan ja Fast & Furious 8 ohjaajana tituloitunut F. Gary Gray hallitsee teoksen näyttävän vyörytyksen mallikkaasti. Käsikirjoituksen ja henkilöhahmojen tasolla lopputulos kuitenkin osoittaa, että mustasankaisten agenttien uusi tuleminen olisi vaatinut vielä kosolti syvähiomista.\nAlkuperäiselokuvan tavoin myös Men in Black: International luottaa vahvasti buddy-elokuvien hengenperimään sekä karismaattiseen pääkaksikkoonsa. Will Smithin ja Tommy Lee Jonesin välinen kemia loistaa kuitenkin poissaolollaan uuden elokuvan fotogeenisestä tähtiparista, jotka revittelevät toisiaan latteilla sanavaihdoilla vailla synergiaa tai nokkeluutta. Rasittavat hahmokuvat saavat rinnalleen kuluneen komedialinjan, joka repii vitsinsä Hemsworthin ulkoisesta vetovoimasta. Näyttelijän itsetyytyväiseen makeiluun kyllästyy nopeasti, mikä on myös omiaan viemään vähäisenkin charmin elokuvan ympäriltä.\nPaikat ja maisemat vaihtuvat yhtä tiheään kuin uusissa Mission Impossible -elokuvissa, mutta eksoottiset miljööt eivät onnistu paikkaamaan teoksen laiskasti kirjoitettuja juonikoukkuja ja vetelästi etenevää tarinarunkoa. Ytimeen rakennettu mysteeri MIB-organisaation sisällä toimivasta myyrästä on tasan niin ennalta arvattava kuin odottaa saattaa\nSe mihin Men in Blackin tulevaisuus johtaa lienee vielä kysymysmerkki. Vaikka elokuvat ovat olleet taloudellisesti Sonyn vetävimpiä nimikkeitä, niin ajat ovat ehtineet muuttua paljon sitten sarjan viimeisimmän osan. Sarjapohjaisten elokuvauniversumien massatarjonta sulkee kylmästi ulkopuolelleen, kuten tänä kesänä on nähty X-men: Dark Phoenixin ja Godzillan II: The King of Monstersin kohdalla. Vaikka jatkoa kovasti tunnutaankin lupailevan, niin voi olla, että mustien pukujen uusi aika on tullut päätökseensä ennen kuin se on ehtinyt edes kunnolla alkaa.\nTuotanto: Columbia Pictures, Sony Pictures Entertainment, Amblin Entertainment, Original Film, P+M Image Nation, Tencent Pictures, The Hideway Entertainment


Niewiadow Taukovaunu 3x2x1,9 750kg muut - Nettikone\nEdullinen ja katsastus vapaa taukovaunu\nKatsastus vapaa ja ilman e- korttia vedettävä\nSisämitat: P300 L200 K190\nTukijalat takana 2kpl\nSandwich uretaani seinät\nMyös muita malleja varastossa, varmista saatavuus\nTrailerivarasto Heinolan toimipisteessä jossa aina 50-60 mallia valmiina lähtöön koko ajan vaihtuvassa valikoimassa, soita ja varmista saatavuus. Tilausmalleilla 4-10 viikkoa valmistusaika.\nNiewiadow Taukovaunu 3x2x1,9 750kg Edullinen ja katsastus vapaa taukovaunu


2000-01-02 00:00 == 2021-05-13 16:29\nAktiivinen revontulivyö - 18.4.2021 klo 23.09 - 18.4.2021 klo 23.12 Oulu, Haukipudas Observation number 97790\nCopyright © 2021 Tero Moilanen. All rights reserved.\nVideo revontulista 8x nopeudella.


Roni "LhCloudy" Tiihonen mukaan Los Angelesin Overwatch-joukkueeseen - Yhtyy legendaarisen suomalaiskaksikon seuraan - Pelaajat.com\nRoni “LhCloudy” Tiihonen mukaan Los Angelesin Overwatch-joukkueeseen – Yhtyy legendaarisen suomalaiskaksikon seuraan\njulkaistu: 05.12.2019 12:39\nOverwatch Leaguen rosterimuutokset ja pelaajahankinnat käyvät tällä hetkellä kuumina, kun joukkueet valmistautuvat ensi vuonna alkavaan kolmanteen kauteen. Liigajoukkue Paris Eternal julisti lokakuussa vapauttaneensa neljä pelaajaa rosteristaan, joihin kuului myös suomalainen Joni “LhCloudy” Tiihonen (Main Tank). Tänään saatiin kuitenkin tieto, että Tiihonen tulee tästäkin huolimatta jatkamaan Overwatch Leaguessa.\nSuomalaisen uutena joukkueena tulee toimimaan Los Angeles Gladiators. Joukkue on menestynyt tasaisen kunnioitettavasti liigan molempina kausina, sijoittuen 4.-6. sijoille runkosarjassa ja playoffeissa. Tiihosen lisäksi joukkueen tank-pelaajia ovat Byungho “Panker” Lee, Indy “SPACE” Halpern, Minseok “OGE” Son ja Hyungseok ‘Aaron‘ “Bischu” Kim, joten vielä ei ole tietoa, onko Tiihosen tarkoitus siirtyä joukkueen aloituskokoonpanoon.\nTiihonen tulee olemaan joukkueen kolmas suomalaispelaaja näiden Support-duon, Benjamin “BigGoose” Isohannin ja Jonas “Shaz” Suovaaran lisäksi. Viime kaudella joukkueen Support-pelaajiin kuului lisäksi Riku “Ripa” Toivanen, mutta vaikka joukkue ei olekaan julistanut tämän eroamista, näyttää siltä että Toivanen on siirtymässä kohti uusia mahdollisuuksia.\nOverwatch Leaguen kolmas kausi alkaa ensi vuoden helmikuussa, ja ottelut tullaan tällöin pelaamaan yksinomaan joukkueiden kotikaupungeissa ympäri maailmaa.\nLähde: LA Gladiators Kuvalähde: LA Gladiators


Miten nanolääkkeitä käytetään? - ECHA\nNanolääkkeitä voidaan käyttää monin eri tavoin, jotka mahdollistavat haittavaikutusten minimoimisen, lääkkeen nopeamman imeytymisen ja kohdentamisen tiettyihin soluihin tai elimiin toivotuin tuloksin.\nVaikuttava aine voidaan sisällyttää rakenteisiin kuten liposomeihin. Liposomit ovat pieniä, nanokokoluokan kuljettimia, joiden seinämät on tehty lipideistä, samasta materiaalista kuin solukalvot. Ne voidaan täyttää vaikuttavalla aineella ja käyttää kuljettamaan vaikuttava aine tiettyihin soluihin tai elimiin syövän tai muiden tautien hoidossa.\nLiposomin lipidit eivät ole farmakologisesti aktiivisia, mutta liposomin nanorakenne vaikuttaa siihen tapaan, jolla vaikuttava aine kuljetetaan elimistöön. Liposomissa itsessäänkin voi olla erityinen molekyyli siihen kiinnitettynä, kuten vasta-aine, jonka syöpäsoluissa yli-ilmentyvä tietty reseptori tunnistaa. Tämä saa lääkkeen kertymään selektiivisesti syöpäkudoksiin, mikä mahdollistaa toivotut tulokset pienemmillä annoksilla. Tämä puolestaan vähentää haittavaikutuksia, kuten pahoinvointia ja oksentelua.\nLiposomeja käyttävien lääkkeiden kohdistettu kuljetus\nTiettyjä tunnettuja vaikuttavia aineita on kehitetty nanohiukkasiksi niiden liukoisuuden lisäämiseksi. Tällöin vältetään myrkyllisten liuottimien käytön tarve lääkettä annettaessa, mikä vähentää haittavaikutuksia. Esimerkiksi jo käytössä oleva nanomuotoinen syöpälääke sisältää vaikuttavaa ainetta, joka estää solun jakaantumisen tietyn vaiheen aiheuttaen solukuoleman. Vaikuttava aine ei ole vesiliukoinen, mutta erääseen proteiinin kiinnitettynä se muodostaa pienen pieniä nanohiukkasia, jotka ovat liukoisia. Näin ollen se voidaan antaa laskimoon ilman liuottimien käyttöä, jolloin haittavaikutukset ovat lievempiä.\nNopeampi imeytyminen farmaseuttisilla nanokiteillä\nFarmaseuttiset nanokiteet ovat kidemuotoisia nanohiukkasia. Nanokidetekniikkaa voidaan käyttää parantamaan vaikuttavan aineen liukoisuutta ja liukenemisnopeutta, mikä mahdollistaa aineen nopean imeytymisen ja vaikutuksen. Jotkin heikosti vesiliukoiset lääkeaineet voidaan muuttaa nanokokoisiksi hiukkasiksi. Lääkeaine voidaan sitten sisällyttää tabletteihin, kapseleihin ja steriileihin injektiomuotoihin.


FC Inter 2018 - Jatkuuko tuska vai alkaako uusi aika? - Sivu 5 - FutisForum2\n21.11.2018 klo 13:42:16\nSivuja: 1 ... 4  6 ... 151\nKirjoittaja Aihe: FC Inter 2018 - Jatkuuko tuska vai alkaako uusi aika? (Luettu 683678 kertaa)\nVastaus #100 : 27.11.2017 klo 10:18:02\nLainaus käyttäjältä: Kim Suomisen ponnari - 08.11.2017 klo 09:51:43\nOnko kellään sisäpiirin tietoa joulumyyjäisten ajankohdasta? Pänän paidat lienee aika haluttua tavaraa tänä vuonna.\n« Viimeksi muokattu: 28.11.2017 klo 18:02:30 kirjoittanut Kuisma »\nVastaus #101 : 28.11.2017 klo 23:14:06\nVastaus #102 : 29.11.2017 klo 19:47:18\nEdustus alottaa 10pvä, 12pvä on HAKA harkkamatsi, Ademi ei pelaa, koska maju. Joulukuu. Uus fysiikkakoutsi nähdään silloin. Hän käy myös katsastamassa A ja B. Strömborg sai paljon vastuulleen Seinäjoella. Oliko se helmikuussa taas MIFK-away Cupis, ja tammikuun lopussa megamatka AIK. Mitä tääl porukka on mieltä?\nVastaus #103 : 29.11.2017 klo 19:52:43\nEikö Haka oo 15 päivä ??\nVastaus #104 : 29.11.2017 klo 19:54:52\nLainaus käyttäjältä: David Rancan - 29.11.2017 klo 19:52:43\nOk. En jaksanu tarkistaa, uskon sua. Mut kuitenkin, mitä ajatuksii täst nyt esim. sulla ja muilla? Toimiston vahvistus, junnuihin panostus lisää, hallikysymys, muutokset ja yleinen ilmapiiri ainakin jutuis.\nVastaus #105 : 29.11.2017 klo 20:10:34\nTäälki on tuossa äänestyksessä toimisto mainittu, mehän menetettiin Sirenin Sanna, joka vuodesta 2001 ollu Interissä töissä ja hoitanut junnupuolta mainiosti. Ainoo toimistonihminen, josta ei oo kuulunu pahaa sanaa keneltäkään ja hänen lähtemisensä koettiin surullisina. Sillon joskus oli Leppäsen Johanna kans tosi pidetty, oon kuullu et Joutsian kaa niil ois ollu erimielisyys, ja siksi lähti.\nNyt tuli mieleeni, kun Monska lähti ÖSK:sta poijes, niin siinä olisi kunnon kinkku/vegewursti toimistolle, jolla kokemusta asioista ja tuttuja piireissä. Se, et pitäiskö hänen ammattitaidolla olla jopa koko toimiston pää, sitäkin voi miettii, Kemppaisel tuli 10vuotta täyteen, eikä mitenkään mairittelevasti ainakaan henkilötasol mee, ni aika aikaansa kutakin ?\nCaritan tilal joku oikee henkilö, toimistol tuuletus ja asioiden puinti, mikä kuuluu kenellekin, Junioripäälliköksi läsnäoleva välittävä ihminen, jolla 100% Inter ja vapauttaisi Mäen keskittymään pelkästään edustusurheiluun, jossa tarpeeksi työsarkaa.\nNoil ois jo aikamoist Jobi ulos -meininkii ja Kalle Parviainen on paras!\ne: Kotanen, Öhman ja Muse (2000) valittu Pajulahden koetinryhmään joulukuun puolväli.\n« Viimeksi muokattu: 30.11.2017 klo 09:27:46 kirjoittanut Niistaja »\nVastaus #106 : 01.12.2017 klo 23:22:12\nTäällä ei vielä ollut. Ensi kauden kotipaita ilman logoa ja mainosta (mainoksia?):\nVastaus #107 : 02.12.2017 klo 01:09:43\nLainaus käyttäjältä: pallourpoilija - 01.12.2017 klo 23:22:12\nEom, kunhan selkämys on samanlainen etupuolen kanssa .\nVastaus #108 : 02.12.2017 klo 09:43:41\nLogo ja Håkans niin kelpaa\nVastaus #109 : 02.12.2017 klo 16:03:16\nValmennus odottaa jo TPS ottelua....\nJa ensi vuonna on odotettu derby vastaan vasta edistänyt TPS: "Paikallisottelu ensi kaudella vastaan TPS näkyy selvästi ja nytkin puhutaan siitä kaupungissa. Se on tilaisuus tarkistaa koko stadionin (noin 8000 paikkaa) ja henkilökohtaisesti olen hyvin kannustanut tähän haasteeseen. lisäksi se tuli ulos kalenterin ja derby vastaan TPS yhtyy meidän ensimmäinen kotipelissä. voittaa se merkitsisi paljon kanavoida kausi takaisin raiteilleen. "\nVastaus #110 : 02.12.2017 klo 22:00:45\nLainaus käyttäjältä: Niistaja - 28.11.2017 klo 23:14:06\nToinen peli ja taas kentällä, tällä kertaa mukaan geimeihin 83. peliminuutilla Aldershot:a vastaan.\nSaldo tällä hetkellä 1 voitto + 1 tasapeli.\nTällä menoa kirjauttaa jatkon putoamiskurimuksessa olevan seuran kanssa ja ensi kausi Interissä on muisto toistaiseksi\nVastaus #111 : 03.12.2017 klo 15:30:42\nLainaus käyttäjältä: Velmu - 27.11.2017 klo 09:25:51\nHuhut veivät jossain vaiheessa myös Pänää Inter2:n riveihin ensi kaudeksi... tiedä sitten mikä tämän hetkinen tilanne.\nVastaus #112 : 03.12.2017 klo 17:22:47\nJoskus jo aikoja sitten mainittu uusi brassikin sitten kuulemma tulee näytille vielä ennen joulua. Pelipaikasta tms. ei tietoa.\nVastaus #113 : 05.12.2017 klo 14:02:15\nLainaus käyttäjältä: https://www.hs.fi/urheilu/art-2000005477051.html\nHelsingin Sanomien tietojen mukaan HJK tarjosi Onovoa hänen vanhalle seuralleen FC Inter Turulle kesken viime kauden.\nVastaus #114 : 06.12.2017 klo 11:19:05\nLainaus käyttäjältä: Kuisma - 05.12.2017 klo 14:02:15\nVarmaan oli miehelle itselleen parempi ettei joutunut mukaan sirkukseen #Inter2017...\nVastaus #115 : 06.12.2017 klo 18:34:58\nUudes Veikkaahas se Sundelinin kirjottama juttu @fyssapettaa Niemi, Kujala jne jos luette niin hyvä.\nMeen röökil ja alkoon.\nVastaus #116 : 07.12.2017 klo 10:50:19\nOlisikohan vielä mahdollista kaapata maximo Tolonen ennen kuin menee Sjk?\nVastaus #117 : 07.12.2017 klo 10:56:59\nMeillä on jo Mastokangas.\nVastaus #118 : 10.12.2017 klo 11:45:13\nLainaus käyttäjältä: letsgo - 02.12.2017 klo 22:00:45\nPistetääs vaikka tänne, kun herran oma topic on lukossa.\nTranmere Roversilta päihin 3-0 ja ottelut ovat pajatsomaisesti 1-1-1 (voitto - tasapeli - tappio). Valmentaja otti Gnabon kolmatta kertaa putkeen penkille, josta supersubimaisesti kentälle. Saldona keltainen kortti. Joulu- ja tammikuu pursuavat pelejä, joten näyttöpaikkoihin ei "Tehtävä Englannissa" tule kaatumaan.\nVastaus #119 : 10.12.2017 klo 12:16:36\nJatkot sitten vaikka ”Ei tule ikinä ikävä”-ketjussa.\nVastaus #120 : 10.12.2017 klo 13:25:59\nLainaus käyttäjältä: Kim Suomisen ponnari - 10.12.2017 klo 12:16:36\nSorry, tosiaan jatkossa jatkot Suomesta ulkomaille siirtyneet pelaajat-topaasissa, löysin sen vasta Pyhitän jatkossa tämän alueen sinimustissa par'aikaa pelaaville...\nVastaus #121 : 10.12.2017 klo 17:52:22\nHuomenna joukkueella ensimmäiset harjoitukset. Pitänee mennä tölläämään.\nVastaus #122 : 10.12.2017 klo 18:51:36\nLainaus käyttäjältä: Mr. Mojo Risin - 10.12.2017 klo 17:52:22\nVastaus #123 : 10.12.2017 klo 22:04:53\nLainaus käyttäjältä: Kuisma - 10.12.2017 klo 18:51:36\nVastaus #124 : 11.12.2017 klo 11:44:20\nInterin treeneissä tänään aika paljon uusiakin naamoja. Ainakin Eiffin Ekström, junnu-Tepsin Öhman olivat mukana. Näiden lisäksi yksi ranskan passin omaava toppari ja SKN Pölteniä viimeksi "edustanut" bosnialainen. Uusi fysiikkavalmentaja otti homman haltuun välittömästi. #mestaruus2018


Pre-owned MINNI natural - MYYTY | Pihka\nEtusivu / Verkkokauppa / Pre-owned / Pre-owned MINNI natural – MYYTY\nMINNI kukkaroon saat mahtumaan kaikki pientavarasi huoletta. Kukkarossa on kätevä ja napakka metallikiinnitys ja irroitettava rannelenkki. Kukkaroon saa liitettyä halutessaan myös olkahihnan (ostettavissa erikseen täältä).\nMateriaali: vastuullisesti tuotettua pohjoismaalaista, värjäämätöntä ja vaaleaa kasviparkittua naudannahkaa\nMitat: n. 22 x 19 (K x L)\nPre-owned ISO ARMI viininpunainen – MYYTY


Afganistanin-sota ennakoitua kalliimpi - Ulkomaat - Uutiset - MTV.fi\nAfganistanin-sota ennakoitua kalliimpi\nJulkaistu 26.02.2002 08:35\nYhdysvaltain puolustusministeriön Pentagonin mukaan maan sota Afganistania vastaan maksaa huomattavasti enemmän, kuin alunperin arvioitiin. Uutistoimisto AP:n tietojen mukaan sota sekä lisätty sisäinen turvallisuus maksavat noin 30 miljardia dollaria eli 34 miljardia euroa kuluvan budjettivuoden aikana. Rahaa on varattu kuitenkin vain 17,4 miljardia dollaria (19,8 miljardia euroa). Puolustusministeriö tarvitsee siis ainakin 12.6 miljardia dollaria eli 14,3 miljardia euroa lisää meneillään olevalle budjettivuodelle. Budjettivuosi Yhdysvalloissa päättyy syyskuun lopussa. Presidentti George W. Bushin uskotaan pyytävän kongressilta lisärahaa maaliskuun aikana. -Teemme yhä töitä pyynnön kanssa ja viemme tiedot kongressille, kun olemme valmiit, kommentoi Valkoisen talon budjettitoimiston tiedottaja Amy Call. Mainos (uutinen jatkuu alla)\nKummatkin pääpuolueet ovat suhtautuneet toistaiseksi ymmärtävästi lisärahan tarpeeseen, mutta nyt demokraatit ovat ilmoittaneet haluavansa yksityiskohtaisempaa tietoa siitä, mihin rahat itse asiassa menevät. Lisää rahaa tarvitaan muun muassa Guantanamossa, Kuubassa pidettävien vankien ylläpitoon. Vielä ei ole olemassa virallista arviota siitä, kuinka paljon Afganistanissa käytettyjen pommien ja ohjusten korvaamien tulee maksamaan. Nimettömänä pysytelleen puolustusministeriön virkailijan mukaan hintalappu on yli miljardi dollaria eli 1,14 miljardia euroa. (MTV3-STT)\nAutotehtaat liittyivät lakkoon Etelä-Koreassa


Hotellit lähellä lentokenttää Seymour Airport GPS, Ecuador. Varaa hotellisi nyt! - Booking.com\nEcuador 3 164 majoituspaikkaa\nPuerto Ayora 121 majoituspaikkaa\nHotelleja & majoituspaikkoja lähellä lentokenttää Seymour Airport - GPS kohteessa Puerto Ayora (Ecuador)\nSeymour Airport - GPS – etsitkö majoituspaikkaa lähistöltä?\nHotellit ja muut majoituspaikat, joissa on lentokenttäkuljetus ja jotka sijaitsevat lähellä lentokenttää Seymour Airport - GPS\nGalapagos Homes 28,2 km\nSuosittelemme sinulle lähellä lentokenttää Seymour Airport GPS\nPuerto Ayora (28,1 km:n päässä kohteesta Seymour Airport)\nRoyal Palm Galapagos 4 tähden hotelli Tämä majoituspaikka kuuluu preferred-ohjelmaamme. Se tarjoaa sekä erinomaista palvelua että hyvää vastinetta rahoille ja on saanut loistavia arvioita Booking.comin asiakkailta. Majoituspaikka saattaa maksaa Booking.comille enemmän ollakseen mukana tässä ohjelmassa. Tämä majoituspaikka kuuluu preferred-ohjelmaamme. Se tarjoaa sekä erinomaista palvelua että hyvää vastinetta rahoille ja on saanut loistavia arvioita Booking.comin asiakkailta. Majoituspaikka saattaa maksaa Booking.comille enemmän ollakseen mukana tässä ohjelmassa.\nBellavista (25 km:n päässä kohteesta Seymour Airport)\nTwin Lodge Galapagos 4 tähteä\nPuerto Ayora (27,8 km:n päässä kohteesta Seymour Airport)\nPuerto Ayora (29,3 km:n päässä kohteesta Seymour Airport)\nPuerto Ayora (27,6 km:n päässä kohteesta Seymour Airport)\nPuerto Ayora (28,2 km:n päässä kohteesta Seymour Airport)\nLisää majoituspaikkoja lähellä kohdetta GPS - Seymour Airport\nLähellä lentokenttää Seymour Airport - GPS\nPuerto Ayora 121 hotellia\nPuerto Villamil 51 hotellia\nPuerto Baquerizo Moreno 48 hotellia\nBellavista 3 hotellia\nSan Cristóbal 2 hotellia\nSanta Cruz 1 hotellia\nFloreana 1 hotellia\nPuerto Velasco Ibarra 1 hotellia


Siun säätiön hallitus teki kokouksessaan 4.11.2021 päätöksen Maire Jokisen rahaston apurahoista. Apurahahaku järjestettiin 1.-26.9.2021. Apurahahaussa oli kaksi hakuluokkaa, väitöskirjatutkimukset sekä tohtori- ja dosenttitason tutkimushankkeet.\nKorpelainen Sini LL, väitöskirjatutkija, Neutropeenisen kuumeen merkkiaineitten erityispiirteet, 3 000 €\nRuuska Sami-Matti, LL, väitöskirjatutkija, Sukupuoliahdistuksen takia tutkimuksiin hakeutuneiden nuorten ja nuorten aikuisten psyykkinen sairastavuus, kuolleisuus, työelämään integroituminen ja rikoskäyttäytyminen suomalaisten rekisteriaineistojen valossa, 3 000 €\nSurakka Leena, LL, TtK, väitöskirjatutkija, Ensihoito osana kotisaattohoitopotilaan palveluketjua, 3 000 €\nSipilä Jussi, LT, dosentti, MS-taudin yhteys systeemisten antibioottien ja antihistamiinien käyttöön, 6 000 €


Suuret onnittelut voittajalle Syövältä ja Lilithiltä, voitto oli ansaittu eikä kukaan sitä voinut estämään :)\nHeti slack!:n hajottua alkoivat silloiset pawiaanitkin uskaltaa hyökätä pienimmän pelusrimme ionin kimppuun. Kohtalaisen heikolla menestyksellä tosin. Kiitos petriquez:in ilmiömäisten diplomaattisten taitojen: (pawiaanit) am sai joulun tienoilla Kehveleistä koko loppuserverin kestävän vihulaisen itselleen. Aika moni am capi saikin kokea kovia tuon jälkeen. Joku turha pikkusotiskin taisi lähteä mukaan eräällä reissulla :). Varmaan hupaisinta aikaa oli seurata miten yli 100 pelaajan liittoumalta kesti kolmatta viikkoa saada kolme erillään ollutta ionin kylää siihen kuntoon, ettei ollut muuta mahdollisuutta kuin pultata kyliä omien toimesta pois kartalta.\nKierroksen edetessä kevääseen aloin tunnustella yhteistyötä ensin K-O liiton kanssa ja myöhemmin heistä eronneiden Morsojen kanssa. Tästä tulikin alkuun kehvelien salainen siipiliitto. Lähinnä siksi että Morsot olivat aivan F:n pelaajissa kiinni. Hieman pelkäsin F:n iskevän välittömästi liiton paljastuessa pulteilla kimppuun. Niin ei kuitenkaan käynyt. Mikä mielestäni oli suuri virhe siltä suunnalta. Morsoista Kehvelien riveihin liittyi mm. Nikuzz josta tuli kevään edetessä toinen näkyvimmistä/kuuluvimmista Kehveleistä :).\nWW- vaiheen alkaessa. Alkoivat myös ktk:n nyrkit liikkua yhä kiihtyvään tahtiin etsimässä vihollisnyrkkejä. Niitä haettiin melkoisella raivolla ympäri karttaa ja varsin hyvin ne kyllä löytyivätkin.. Niin tiedetyiltä vastapuolilta kuin liitottomiltakin pelaajilta. Useat nyrkit ajettiin kotiinsa, tai ne vain pakotettiin ennenaikaisiin ajoihin ruokkivien capien kaatuessa alta. Ei ollut merkitystä oliko joukkojen suojana haukkoja tai arkkitehteja. Aivan loppuvaiheessa tuntui olevan aivan sama mitä edessä on kunhan on jotakin :)\nHannaBella: Kiitokset nimiehdotuksista ja koska HannaBella :)\nMuille Kehveleille, Kirkoille, Turisteille ja Rolleille! Syksyllä Palaillaan pelikentille! Kehvelien ylikomentaja lopettaa tähän :)\nFaktihaut meni nappiin ja saatiin huippufaktit. Päädyttiin siinä aika kunnianhimoiseen neljän tumpun raksauksee mikä ehkä jälkikäteen oli vähän liikaa kun pullat oli koko aika loppu :D Onneks ahkerasti saatiin liitoltaki pullaa elättämään noita. (Kiitos mieka&psychon tiimi.) niistä miljoonista pullista jotka piti tumput hengissä.\nAM leiristä sitte kova rekry päälle ja muutama hyvä tili sieltä älyski liittyä meijän leiriin. Kaiken kaikkiaan pienellä poppoolla mentiin koko servu parin kymmenen tilin voimin kurmuutettiin isoja (simssiliittoja) ja vahvoja (Noh, ei niin vahvoja :D). Lopussa vasta tosissaan kiteyty toi yhteistyö kirkan ja kehveleiden kanssa.\nrankaisija oli pirun hyvä tili vaikka Tornien tulon jälkeen tiputtiinki simssissä 15 sijaa ku simssarit tuli ohitte. 3 isoo tumppua riitti hyökkihopeeseen. Zimperolle onnittelut ansaitusta kullasta. Puolustaudun kumminkin sillä ettei meijän tilillä ajettu faktien jälkeen kertaakaan natuille (WW/Ohjeet), vaan puhtaasti vihuilta haettu pinnat :D\nKukaan ei pitänyt teitä varmastikaan silloin varteen otettavana vastustajana, vaan keskittyivät kirkaan :)\nMinä pelasin pakkina. Eli rakentelin pakkeja jotka aina heitin aina vihujen jyrien alle :) Liiton etu mielessä.\nDona: Hieno ihminen, hyvää juttuseuraa yön pimeinä tunteina :D Harmi kun olit niin pirun kaukana !\nKönsi porukka, Jyrgeni, jauho, lilliputtimus :): Olitte mahtavaa seuraa ! Teitä oli mukava auttaa sekä henkisesti sekä materiaalisesti ;) Saatiin torni pidettyä pystyssä loppuun asti !\npetriquez: Olet niin ihanan vakava ! Olisit uskonut minua kun sanoin sinulle kuukausia sitten, että teidän pitää liittoutua Äffien kanssa. Tämä loistava serveri olisi jatkunut vielä pitkälle syksyyn jos olisit uskonut minua :D\nBuumBuum: Ajelit nyrkkisi mun rakentelimiin seiniin kylissä joissa olin sitteri. Olit hauskaa keskusteluseuraa :D\nMieleen jäi erityisesti Jazaan niin turhanpäiväset irc löpinät, jonka takia pari tyyppiä tais lopettaa kokonaan kannulla asumisen ku "ei puhuta pelistä ollenkaa" :D ps Jazaa; Midgetlandian avajaiset juhannuksena?\nKtkn yhteis kannulta mieleen jäi erityisesti Meardon-G, hyvät opsut, ja kaivatut seinät löyty niistä kahesta tärkeestä viimesestä ajosta. Kiitos! Muutenki viksun olosta juttuseuraa :)\nJa Nikuzziin mieluusti ois enemmänki tutustunu :)


Lämpöharja | Yle Radio Uutiset\nAdobe Flash Player Firefox Päivitys adobe flash player free download flash player offline installer Karvas T Solut Solu kiinnittyy alustaansa etupäästään ja kiepauttaa itseään eteenpäin tämän tukipisteen avulla. Väärävärikuva. Toxoplasma. Työskennellessäni hengenpelastajana ja leiriohjaajana teini-ikäisestä aina kolmekymppiseksi asti vietin suurimman osan. Munakasrulla Tonnikala Etätyö Ulkomailla San Marino Kun Suomen hallitus suunnitteli tiistaina koronapandemian takia tehtyjen päätösten lievennyksiä, yksi ratkaisu herättää.\nLämpöharja on 2 in 1 yhdistelmä suoristusrautaa ja hiusharjaa. Kesytä kiharat harjalla ja saavuta sileä lopputulos. Jatkuva ja tasainen lämmönjakautuminen suojaa hiuksia vaurioilta, joita perinteinen suoristusrauta voi aiheuttaa, mahdollistaen samalla upean suoran ja sielän lopputuloksen.\nForecan Balsamico Beställ Crema Di Balsamico 180g Zeta idag och få leverans redan imorgon. Alltid fräscha varor och stort ekologiskt utbud på MatHem Sekoita balsamico, oliiviöljy ja hienonnetut yrtit hyvin keskenään. Sekoita balsamicoseos punajuurilohkojen joukkoon ja laita punajuuret leivinpaperilla peitetylle pellille. Mausta suolalla ja mustapippurilla. Paahda punajuuria uunissa 200 asteessa noin. Balsamico, Rodos Kuva: Balsamico –\nLoivaa kiharaa tai upeaa volyymia nopeasti. Lämmetessään harja luovuttaa hiuksiisi keratiinia ja manteliöljyä -saat kiiltävät, kauniit hiukset. 5 lämpötilavaihtoehtoa, max. 180°C.\nUpean kampauksen luomiseen tarvitaan oikeat työkalut. Täältä löydät markkinoiden parhaat lämpöharjat, joiden avulla luot kiharat ja volyymia sekä näytät siltä, kuin olisit juuri tullut kampaajalta. Meiltä löydät esimerkiksi seuraavat tuotemerkit: Vidal Sassoon, BaByliss ja Björn Axén for OBH Nordica. Tilaa suoraan verkosta parhaaseen hintaan ja toimitamme ammattimaiset.\n– Kuumennettavalla Philips ProCare -muotoiluharjalla saat hiuksiisi pehmeitä laineita nopeasti ja hellävaraisesti. 45 millimetrin muotoiluosa takaa kestävän lopputuloksen, ja sisään vedettävien harjasten ansiosta saat täydellisen tyylin nopeasti.\nBalsamico Beställ Crema Di Balsamico 180g Zeta idag och få leverans redan imorgon. Alltid fräscha varor och stort ekologiskt utbud på MatHem Sekoita balsamico, oliiviöljy ja hienonnetut yrtit hyvin keskenään. Sekoita balsamicoseos punajuurilohkojen joukkoon ja laita punajuuret leivinpaperilla peitetylle pellille. Mausta suolalla ja mustapippurilla. Paahda punajuuria uunissa 200 asteessa noin. Balsamico, Rodos Kuva: Balsamico – Katso\nLuolamaalaus Upeat luolamaalaukset ja kalliopiirustukset, jotka on nähtävä – . Muinainen taide luolien seinillä, majoissa tai suurilla kallioilla on usein vaikuttavaa väreiltään ja yksityiskohdiltaan. Maalaustaide – Wikipedia – Maalaustaide on eräs kuvataiteen pääalueista. Arvioidaan, että ihmiskunta on maalannut kuvia kuusi kertaa niin pitkään kuin kirjoittanut tekstiä.Maalaustaiteen harjoittajaa kutsutaan taidemaalariksi. Maalaustaiteen traditio voidaan jakaa karkeasti läntiseen eli\nSuomen Saksitukulla on erikoisalana kampaamosakset. Suomen Saksitukku myy korkealaatuisia parturi- ja kampaamotarvikkeita sekä työvälineitä. Meiltä löydät taatusti Suomen parhaan valikoiman ammattilaisten hyväksi havaitsemia kampamosaksia ja muita työvälineitä!\nHiusten kiharrin kuuluu kaikkien tyylitietoisten luottotuotteisiin. Kihartimella voit viedä kampauksesi uudelle tasolle ja saat ylelliset kiharat aikaan vain parissa minuutissa. Er\n4 muotoiluvälinettä yhdessä ja samassa tuotteessa, sopii kaikille hiustyypeille! Lämpöharja joka lisää hiuksiisi tuuheutta ja kiiltoa ja tukevuutta kampaukseesi\nLämpöharja Remington Keratin Protect CB8338 Lämpöharja, jolla saat kuohkeat hiukset ja elegantit kiharat. Selvittää ja silot.\n. (0) 49,95. 49,95.\nVarautunut Pelastus- ja poliisiviranomaiset uskovat hellesäiden vetävän juhannuksen juhlijat rannoille ja saaristoon. Pk-yritykset ovat selvinneet toistaiseksi kohtuullisesti koronakriisistä. Kaikissa pohjoismaissa ulkomaankauppa on. Yksinpurjehtija Ari Huusela lähtee marraskuussa kammottavan rankkaan kilpailuun. Yksinpurjehtija Ari Huusela lähtee marraskuussa suureen seikkailuun, joka vie hänet inhimillisen suorituskyvyn äärirajo. Yksinpurjehtija Ari Huusela lähtee marraskuussa kammottavan rankkaan kilpailuun. Yksinpurjehtija Ari Huusela lähtee marraskuussa\nTäysin uudenlainen lämpenevä muotoiluharja. Kiiltävät ja muotoillut hiukset jokaisella harjanvedolla. Turmaliinia sisältävä keraaminen pinnoite. Ionitoiminto antaa hiuksille maksimaalisen kiillon ja vähentää niiden sähköisyyttä. Harjan halkaisija 38mm. Kääntyvä, erittäin pitkä johto 3m. Perfect grip -liukumaton ja ergonomisesti muotoiltu kädensija.\nMitä Kaikkia Aisteja Käytät Ajoneuvon Käsittelyssä


Käsityövalot - Örum.fi\nElwis Lighting A/S valmistaa ja toimittaa laajan valikoiman kestäviä, huippuluokan valaisimia ammattikäyttöön. Elwis PRO sarjan LED käsivalaisimet ja työvalaisimet ovat teknisesti edistyksellisiä ja toiminnallisesti kestäviä. Tuotteet on suunniteltu ammattikäyttäjän vaatimuksia vastaaviksi ilman kompromisseja.\nPhilips on jo vuosisadan ajan omistautunut valmistamaan luokkansa parhaita valaistusratkaisuja sekä autonvalmistajille, autoliikkeille että kuluttajille. Philips LED käsityövalaisimet suuntaavat valoa juuri sinne, missä sitä tarvitaan. Pienikokoisilla ja tehokkailla tarkastuslampuilla ja työvalaisimilla se onnistuu.\nJuha Seppälä nimitetty liiketoiminnan kehitysjohtajaksi Örum-konserniin 3 tammi 2020\nSähkö- ja hybridiautoja korjaavat e-Expert-korjaamot kehityksen kärjessä 26 marras 2019\nKTM Anu Orasta Örumin toimitusjohtaja 15 loka 2019


Yhteiskunnallisiin haasteisiin tulee vastata lähimmäisyydellä ja ihmisen toiminnan filosofialla – Afrikan joidenkin valtioiden poliittisen ilmaston hirvittävä raakuus – Oulun arvoseminaarikaan ei päässyt puusta pitkään, jäi tosin odottamaan haasteisiin ratkaisuja – Sermónes\nAfrikan joidenkin valtioiden raaka poliittinen eetos johtaa ajatuksia siihen innostukseen, jolla kyseiseen maanosaan muutama vuosikymmen sitten istutettiin marxilaista sosialismia. Talouden alarakenteen muutoksen piti johtaa myös henkiseen hyvinvointiin. Tällä hetkellä pahoinvoinnin uutiset joistakin Afrikan valtioista ovat käsittämättömiä. Kumpikin kerros voivat huonosti.\nMikä uudistuksissa unohtui?\nYhteiskunnallisissa vallankumouksissa unohtui tai paremminkin syrjäytettiin ihmisen omaehtoinen lähimmäisyyteen sitoutunut luovuus eli yhteiskunta-nimisen rakennuksen perustana oleva kerros – siis se kerros, josta taloudellinenkin rakenne kohoaa.\nTämä sama lähimmäisyyteen sitoutunut luovuus saattoi jäädä korostamatta myös Arvoseminaarissa Oulun yliopiston Saalastinsalissa eilen keskiviikkona. Oulun Eteläisen rotaryklubin ja Oulun Kauppaklubin järjestämässä arvoseminaarissa keskusteltiin aiheesta ”Yhteiskunta murroksessa – arvot muuttuvat”.\nSeminaarin paneelin avauksena oli Techonopolis Oyj:n hallituksen puheenjohtajan Pertti Huuskosen alustus. Huuskonen tarkasteli avauksessaan Oulun seudun arvoja, aluepolitiikkaa ja elvytystä päätyen suomalaisten tämän hetkisiin arvohaasteisiin. Hän toi esille yleisesti tämän hetkisiä yhteiskunnallisella agendalla olevia ilmiöitä niihin kantaa ottaen. Hän sanoi muun muassa, että investointeja saisi tehdä vain laskusuhdanteiden aikana.\nPanelistit Suomen Kuntaliiton varatoimitusjohtaja Timo Kietäväinen, kirjailija Kalle Isokallio sekä Päivi Laajalan tilalla ollut Kiimingin kunnanjohtaja Leila Pekkanen eivät myöskään tuoneet puheenvuoroissaan esille selkeitä ratkaisuja tai edes vakavasti tehtyjä esityksiä siitä, miten tämän hetkisessä yhteiskunnallisessa murroksessa tulisi toimia. Lähinnä he tarkastelivat kuntataloutta. Keskustelua johdatteli Kalevan entinen päätoimittaja, nykyinen tietokirjailija Risto Uimonen.\nPuheenvuoroissa useita kertoja kohdistui kritiikki suomalaiseen demokratiaan eli luottamushenkilöorganisaatioon kuntamenojen lisääjänä. Kietäväisen mukaan kuntatalouksien ratkaisu ei silti ole veroprosenttien korottamisissa, mutta ei myöskään niiden jäädyttämisessä.\nIsokallion näkemys, että muun muassa jäähalli kuuluisi niihin palveluihin, joita kunnan ei tulisi tarjota, sai seminaariyleisöltä laajan kannatuksen.\nKuntapäättäjiin kohdistuneen kritiikin voisi odottaa muodostuvan avaukseksi uuden etsimisessä.\nSuomalaisen koulutuksen puolella merkitsi aikanaan uutta avausta opetuksen perustana olevan ihmiskäsityksen vaihtaminen. Koulutuksessa puhutaan yleisestä ihmiskäsityksestä johdetusta pedagogisesta ihmiskäsityksestä. Se oli Suomessakin ollut kansainvälisten trendien mukaisesti pitkään behavioristinen eli karkeasti ilmaisten kyseessä oli koneihmiskäsitys, jonka teoriat oli muodostettu rotta- ja apinakokeilla. Vasta ehkä 1980-luvulla selkeimmin alettiin koulutuksessa ja opetuspalveluissa puhua ihmisestä oman elämänsä tekijänä ja oman elämänsä arkkitehtinä. Ihminen on siis myös oman oppimisensa tekijä, hän ei ole opettamisen kohde. Koulutuksen järjestämisen tulee tällöin merkitä oppimisympäristöä, jossa muuttuneen pedagogisen ihmiskäsityksen mukainen oppiminen – oppija on oman oppimisensa tekijä – mahdollistuu. Alettiin korostaakin lasten ja nuorten opettamisen sijasta lasten ja nuorten oppimista.\nPedagogisen ihmiskäsityksen vaihtaminen ihmisen omaehtoisuutta ja henkilökohtaista luovuutta, innovatiivisuutta – oman elämän tekijänä olemista – korostavaksi merkitsi paradigman – tässä tapauksessa ihmiskäsityksen – vaihtamista. Kuntasektorin tämän hetkisessä haasteessa näyttäisi olevan kysymys samasta asiasta. Näin juuri sen takia, ettei hyvinvointiyhteiskunta romuttuisi.\nMitä suomalaisessa yhteiskunnassa tarkoittaisi julkisten palvelujen suhteen oman elämän arkkitehtinä, tekijänä, innovaatioiden luojana, oleminen?\nIhminen ei kykene hallitsemaan elämäänsä, mutta hän kykenee sitä melko pitkälle tekemään.\nYhteiskunnallisten haasteiden eettisyys ja moraalisuus voidaan kattaa lyhyesti käsitteillä lähimmäisyys ja toimiva ihminen. Mitä muutoksia lähimmäisyys yhdistettynä oman elämänsä tekijänä olemiseen tarkoittaisi julkisten palvelujen suhteen suomalaisessa hyvinvointiyhteiskunnassa, joka ei enää meinaa jaksaa niskojaan kantaa?\nJuuri lähimmäisyys sekä toiminnan filosofia eli henkilökohtaisesti ja omaehtoisesti oman elämän arkkitehtinä toimiminen jätettiin pois marxilaisten ihanneyhteiskuntien rakentamisessa Afrikassa. Jäljet ovat pelottavat.


Stubb ja Rinne yrittivät aikaistaa palkkaratkaisua – turhaan - Politiikka - Helsingin Sanomat\nStubb ja Rinne yrittivät aikaistaa palkkaratkaisua – turhaan\nPääministeri Alexander Stubb ja valtiovarainministeri Antti Rinne neuvottelivat tiistaiaamuna työmarkkinakeskusjärjestöjen kanssa palkkaratkaisun aikaistamisesta. Palkansaajajärjestöille ehdotus ei sopinut.\nHallituksen neuvottelut palkansaajien kanssa kariutuivat\nJulkaistu: 10.2.2015 9:11 , Päivitetty: 10.2.2015 12:37\nPääministeri Alexander Stubb (kok) ja valtiovarainministeri Antti Rinne (sd) neuvottelivat tiistaiaamuna keskeisten työmarkkinakeskusjärjestöjen johtajien kanssa tulevasta palkkaratkaisusta pääministerin virka-asunnolla Kesärannassa.


Vauvan kehitys 2kk | Sylissä paras 1–2-kuukautisena - Kaksplus.fi\nVauvan vartalonhallinta kehittyy, kun pidät ihan pikkuista sylissä ja annat hänen aistia kosketustasi.\nKahden kuukauden iässä nyrkit alkavat aueta.\nJo äitinsä vatsassa ollessaan vauva harjoittelee liikkumista. Vauvan motorinen kehitys on alkanut! Monet äidit odottavatkin malttamattomina vauvan liikkeiden tuntemista. Mutta mitä liikkeitä vauva ottaa ensimmäisenä haltuun, kun tupsahtaa maailmaan?\nVastasyntynyt vauva kääntelee päätään molempiin suuntiin, oikealle ja vasemmalle. Pään hallinta on kuitenkin vielä vaikeaa kehittymättömillä niskalihaksilla.\nVälillä vauva saattaa täristä voimakkaasti, mutta kyseessä ei yleensä ole mitään vakavaa. Vauvan motorinen kehitys on vasta aluillaan, ja värinä saattaakin olla merkki esimerkiksi pyrkimyksestä saada toivomansa asia.\nNyrkit ovat pikkuvauvoilla kiinni hyvin tavallisesti vielä yksikuisinakin.\nVauvan iholla on paljon hermopäätteitä, ja vauvat ovatkin herkkiä kosketukselle. Vauvan fyysinen hellittely ja lähellä pitäminen edistävät vauvan motorista kehitystä mutta myös psyykkistä kasvua ja myönteistä kehonkuvaa. Syli ja läheisyys ovat siksi tärkeitä paitsi ensikuukausina, myös koko lapsuuden ajan.\nVauvan motorinen kehitys tapahtuu vuorovaikutuksessa häntä hoivaavan aikuisen kanssa. Kun vauvalle jutellaan, häntä kosketetaan ja pidetään sylissä, alkaa vauvan vartalon hallinta kehittyä. Hän oppii pian tuomaan pään ja kädet vartalon keskilinjaan.\nVauvan motorinen kehitys 2kk\nKahden kuukauden iässä nyrkit alkavat aueta, ja vauva laittaa niitä välillä suuhunsa. Näin vauva alkaa harjoitella käsiensä löytämistä. Vauva pystyy jo melko hyvin kannatella päätään, kun hän on vatsallaan tai pystyasennossa sylissä.\nNiska tarvitsee kuitenkin vielä tukea, sillä äkkinäisissä liikkeissä se saattaa retkahtaa.\nKun vauvaa nostaa käsistä selinmakuulta, pää tulee viimeisenä, mutta ei kuitenkaan niin retkottaen kuin vastasyntyneenä.\nLähteet: Lastenneuvolaopas, Suomalainen vauvakirja (Matilda Katajamäki ja Outi Gyldén)\nLue myös: Vauvan motorinen kehitys 3 kk, 4 kk ja 5 kk – pieni, kiepsahteleva helikopteri\nMLL: Vauvan fyysinen kehitys\nPerheen tuki: Vauvan sensomotorinen kehitys\nLue myös: Nukutetaanko pikkuvauvoja liian pystyssä? USA:n viranomaiset varoittavat kuolemantapauksien jälkeen


Lauri Kemppainen: Johdatus populaarimusiikin filosofiaan, osa 2 – Suvi Teräsniska, suomi-iskelmän Nietzsche | CREAT\nKuva: Dlow & Nordberg\nKesä 2014 oli poikkeuksellisen kuuma. Uutiset täyttyivät sairaaloihin pommitetuista siviileistä, yksin ja eristettynä kuolevista Ebola-potilaista, ohjuksella tuhotusta matkustajakoneesta, seipäännokkaan nostetuista ihmispäistä ja elävältä haudatuista lapsista.\nHuomasin ajattelevani usein suomi-iskelmää. Erityisesti mielessäni pyöri eräs Suvi Teräsniskan esittämä kappale. Se on nimeltään ”Täydellinen elämä”.\nBiisi on saanut paljon radiosoittoa, eikä ihme. Teräsniska laulaa kauniisti ja kappale on laadukkaasti tuotettua, helposti lähestyttävää pop-iskelmää. Minua siinä on kuitenkin kiinnostanut lähinnä Sana Mustosen kynästä lähtöisin oleva teksti.\nSäkeistöissä kappaleen kertoja kuvailee, kuinka hänellä on tapana kirjoittaa ylös erilaisia ilon, surun, menetyksen ja pelon aiheita, ja kanavoida nämä kokemukset lauluiksi. Kertosäkeistössä biisin avainajatus tiivistetään: ”Elämä on sekoitus onnea / Ja surullisia vaiheita / Meillä on täydellinen elämä / Täynnä laulun aiheita.”\nJo kappaleen ilmestyessä syksyllä 2013 pidin väitettä täydellisestä elämästä paitsi mielenkiintoisena myös uhkarohkeana. Toki se oli suoraa jatkumoa vuosia kukoistaneelle iskelmätekstitrendille, jonka kaanoniin sisältyi jo monin sanoin muotoiltua kaunista ihmistä ja maailmaa. Suvi Teräsniskan kappaleella oli kuitenkin ylivoimaisesti eniten pokkaa.\nOn eri asia sanoa elämää täydelliseksi kuin suurenmoiseksi. Röyhkeydessään väite vetää vertoja parhaalle punkille: ”Meat is murder” tai ”Fuck the police” kesyyntyvät sen rinnalla. Arvostan asenteen tinkimättömyyttä, ehdottomasti. Mutta siitäkään en pääse mihinkään, että kesän 2014 uutisvirran ääniraitana kappale tuntui helposti joko julmalta, kyyniseltä tai hölmöltä.\nMutta miksi biisi olisi kohtuuton juuri nyt: mikä oikeastaan on muuttunut? Eikö maailmassa ollut kärsimystä, väkivaltaa, sairautta, luonnonkatastrofeja ja kuolemaa jo vuonna 2013? Miksi ”Täydellinen elämä” -niminen single ei olisi voinut ilmestyä radioaalloille aivan yhtä hyvin myös tänä syksynä?\nEsimerkiksi joka ikinen Elämä lapselle -konserttien sydäntä särkevistä videoista esittää joka tapauksessa saman kysymyksen: Onko meillä todella täydellinen elämä? Siis elämä, joka ei yksinkertaisesti voisi olla parempi; elämä, jota jokainen muutos veisi väistämättä huonompaan suuntaan?\nEhkä tämä on joutavaa saivartelua. Ylitulkintaa laululyriikasta, jota ei ole tarkoituskaan ottaa kirjaimellisesti. Kysehän on runoudesta, hyvänen aika: tietenkään tekstiä ei ole tarkoitettu sovellettavaksi syöpäsairaisiin lapsiin, raiskauksiin tai kansanmurhaa pakeneviin pakolaisiin!\nEpäilemättä näinkin, ja pois se minusta, että väittäisin Suvi Teräsniskan tai Sana Mustosen kuuluvan moraalisen kehityksen keskoskaappiin. Ehkä elämä ei ole sen enempää täydellinen kuin Dannyn sydän on rauhaton tuuliviiri.\nJoka tapauksessa kappaleen radikaali väite kiusaa ja haastaa minua. Luulisin, että sitä on perusteltua lähestyä ainakin kolmesta eri kulmasta: deistisestä, nietzscheläisestä ja mystisestä. Ensimmäistä minun on vaikea ymmärtää ja toista pidän moraalisesti kyseenalaisena. Kolmas sen sijaan, niin uskon, osuu asian ytimeen.\n”Pois se minusta, että väittäisin Suvi Teräsniskan tai Sana Mustosen kuuluvan moraalisen kehityksen keskoskaappiin.”\nDeismi oli aikansa (erityisesti 1700-luvun) eurooppalaisen älymystön salonkikelpoinen versio jumalauskosta. Deistisessä ajatusmaailmassa Jumala on kuin kelloseppä, joka on aikojen alussa säätänyt maailman toimimaan mekaanisten luonnonlakien mukaan.\nDeistien projektin yksi oleellisimpia piirteitä oli vastata niin sanottuun pahan ongelmaan. Tämän se teki korostamalla sitä, että luonnonlakien hallitsema maailma sisältää väistämättä muutosta, kipua ja pahuutta.\nLuonnonlakien muuttumattomuudesta seuraa, että hyvien asioiden mahdollisuus tuottaa sivutuotteena myös pahojen asioiden mahdollisuuden. Yhtälailla painovoiman ansiosta koripallo soljahtaa sukkana sisään ja maanvyöry murskaa pahaa-aavistamattoman vuorikiipeilijän kallon.\nDeistiseen ”metafyysiseen optimismiin” kuului ajatus siitä, että koska Jumala on hyvä, hän on tehnyt maailmasta ”parhaan mahdollisen maailman”. Deistinen tapa lähestyä ”Täydellistä elämää” olisi painottaa avainrivien alkuosaa: ”Elämä on sekoitus onnea / Ja surullisia vaiheita”. Maailma on kyllä täydellinen, mutta vain niissä rajoissa kuin se on ylipäätään mahdollista.\nFilosofi Friedrich Nietzscheä (1844–1900) ei Jumalan hyvyyden puolustaminen paljon kiinnostanut. Pikemminkin heikkoutta ja sairautta hoivaavat kristityt edustivat Nietzschen mielestä vahingollista orjamoraalia. Nietzscheläisen tulkinnan kannalta erityisen oleellinen rivi ”Täydellisestä elämästä” kuuluu: ”Täynnä laulun aiheita”.\nJulmankin elämän voi nimittäin vahvistaa täydelliseksi eräänlainen ”yli-ihminen”, joka luovan tahtonsa avulla nousee tarkastelemaan olevaisen kirjoa hyvän ja pahan tuolta puolen. Moraaliset erottelut menettävät merkityksensä, koska aidosti vahva ihminen vahvistaa ja hyväksyy elämän sensuroimatta ja valikoimatta: tekee siitä taidetta! Mitä sävykkäämpi elämä, sitä sävykkäämpää taidetta se synnyttää.\nTässä mielessä taidetta voi pitää varsin amoraalisena toimintana. Saksalainen kulttuurifilosofi Theodor Adorno (1903–1969) väittikin, että ”runouden kirjoittaminen Auschwitzin jälkeen on barbaarista”.\nKolmas – ja paremman sanan puutteessa ”mystinen” – tapa tulkita Teräsniskan kappaletta on lähestyä elämän täydellisyyttä olemisen näkökulmasta. Tällöin surulliset vaiheet ja laulun aiheet ovat epäolennaisempia puolia itse olemassaolon ihmeellisyyden äärellä. Filosofi Ludwig Wittgenstein (1889–1951) tiivisti asian ytimen: ”Mystistä ei ole se, miten maailma on, vaan että se on.”\nJos olemisen ajatellaan olevan absoluuttisesti parempaa kuin olemattomuus, voisi elämä olemassaolona olla täydellistä, riippumatta siihen sisältyvistä (esimerkiksi moraalisessa tai esteettisessä mielessä) epätäydellisiksi koetuista puolista.\nTällaisen suhtautumisen keskiöön nousee rakkaus itse elämän lahjaa kohtaan. Kuten Thomas Mann (1875–1955) vuodattaa (kristillisen) rakkauden luonteesta Taikavuori-klassikossaan: ”Se on aina oma itsensä, sekä laimeana elämänmyönteisyytenä että kiihkeänä intohimona – myötätuntoista suhtautumista kaikkeen elolliseen ja lahoamiseen tuomitun aineen hekumallista syleilyä.”\nTällaisesta tulokulmasta kappaleen musiikillinen, surumielisen kaunis tunnelma toimisi tulkinta-avaimena tekstin väitteeseen: täydellinen elämä on rakastava ja rakastettu elämä.\nMaaliskuussa 2014 Tuukka Hämäläinen käsitteli ”Täydellistä elämää” Rumban lyriikkablogissa. Hämäläinen kirjoitti, että ”Sana Mustonen on itse asiassa tehnyt ihan menevän tekstin, vaikka se onkin kerta kuulemalla pureskeltu. Ajatus siitä, että ’täydellinen elämä’ onkin itsestään selvimmän merkityksensä sijaan elämä, jossa riittää iloja, suruja ja aiheita lauluille on kekseliäs. Intuitionvastaisuus luo sanoitukseen jipon, joka on kuitenkin tarpeeksi yksinkertainen kaikkien kuulijoiden ymmärtää.”\nToisin kuin Hämäläinen, minä olen joutunut pureskelemaan tekstiä kohta vuodenpäivät, enkä vieläkään tiedä, miten se olisi syytä ymmärtää. ”Jippoa” sanoituksesta kyllä löytyy. Mutta onko se totta?\nEn osaa päättää, onko ”Täydellinen elämä” ennen kaikkea etuoikeutettujen sietämätöntä postikorttifilosofiaa vai syvällisesti oikeaan osuva reaktio olemassaolon silkkaan ihmeellisyyteen. Olen siis hämmentynyt – niin kuin nyt taiteen äärellä yleensä ollaan.\n09.01.2015 – Poklomi / lauri kemppainen / nietzsche / sana mustonen / suvi teräsniska / wittgenstein


Rasva – laatu kohdalleen | Hyvä Terveys\nRasva – laatu kohdalleen\n7.3.2008 klo 0:00\nTasapainoisessa ruokavaliossa rasvaa pitää olla vähintään 25 prosenttia, mutta enintään 35 prosenttia energiansaannista. Rasva lihottaa, koska siinä on enemmän energiaa kuin ruoan muissa ravintoaineissa ja koska se kulkeutuu tehokkaasti ihmisen rasvakudokseen.\nYksittäisten ruokalajien, kuten lihapyöryköiden, silakkapihvien tai porsaankyljyksien, rasvajakauma ei yleensä ole suositusten mukainen. Peruna, pasta ja riisi sekä kasvikset ja ennen kaikkea leipä ovat hiilihydraattiravintoa ja tasapainottavat aterian. Rasvattomalla maidolla tai piimällä on sama vaikutus, kun taas vesi ei vaikuta energiasisältöön eikä täten jakaumaankaan.\nKevyttä työtä tekevän naisen päivittäinen energiankulutus on 1 800 kilokaloria (7,5 megajoulea). Kolmannes tästä on 600 kilokaloria (2,4 megajoulea), mikä määrä tulee vajaasta 60 grammasta rasvaa.\nHyvä rasva on pehmeää\nKaikissa rasvoissa on sekä tyydyttyneitä että tyydyttymättömiä rasvahappoja. Näiden määristä riippuu, onko rasva tyydyttynyttä vai tyydyttymätöntä.\nSuosi tyydyttymättömiä rasvoja. Kotikeittiössä tyydyttyneen ja tyydyttymättömän rasvan erottaa siitä, että tyydyttynyt on huoneenlämmössä kiinteää, kun taas runsaasti tyydyttymättömiä, erityisesti monityydyttymättömiä rasvahappoja sisältävä rasva on jääkaappilämpötilassakin juoksevaa tai ainakin hyvin pehmeää.\nRuokaöljyä tai pehmeää margariinia on syytä käyttää aina, kun ruokaan tarvitaan rasvaa.\nSalaatinkastikkeeseen käy mikä tahansa ruokaöljy. Monien mielestä oliiviöljy on maultaan parasta, erityisesti sen hienoimmat laadut. Monet erikoisöljyt, kuten pähkinä- tai seesamiöljy, antavat uusia makuja salaatteihin, ja niillä on käyttöä myös etnisissä ruoissa.\nLieden päällä paistettaessa margariinin ja voin etuna on ruskistuminen: rasvasta näkee, milloin pannu on sopivan kuuma. Levitteet, joiden rasvapitoisuus on 60 prosenttia, soveltuvat paistorasvaksi pannuun toisin kuin 40 prosenttia tai vähemmän rasvaa sisältävät kevytlevitteet.\nMyös rypsiöljy sopii, kunhan sitä ei kuumenna savuamispisteeseen. Sen sijaan kova kuumennus saattaa muuttaa auringonkukka-, maissi- ja soijaöljyä, ja on mahdollista, että tällöin syntyy syövän vaaraa lisääviä yhdisteitä.\nUunissa paistettaessa lämpötilat ovat alhaisempia, joten rasvaksi käy niin öljy, margariini kuin voikin.\nLeivonnaisiin on vanhastaan ollut tapana käyttää kovaa margariinia tai voita. Niitä tarvitaan edelleen, jos halutaan tehdä kaaviloitavaa voitaikinaa ja siitä lehteviä torttuja tai viinereitä.\nMuihin taikinoihin suositetaan käytettäväksi öljyjä. Leivontaohjeen margariinimäärä pienennetään öljyyn vaihdettaessa noin viidenneksellä, sillä margariinin ja voin rasvapitoisuus on 80 painoprosenttia, kun taas öljyt ovat sataprosenttista rasvaa.\nLeivän päälle suositeltavia rasvoja ovat pehmeät margariinit. Rasvankäyttöään tarkkaileva valitsee levitteen, jossa rasvaa on tavallista vähemmän.\nJos ateria uhkaa muodostua liian energiapitoiseksi\nvähennä ensin lämpimän ruoan määrää\nvasta sitten leipää ja perunaa\nvalitse aina vähärasvainen vaihtoehto


Osta LEGO Creator - 31056, Vihreä avoauto - Lekmer.fi – Osta lastentarvikkeet verkosta - lekmer.fi\n> 31056, Vihreä avoauto\nLEGO Creator 31056, Vihreä avoauto\nAjele tyylillä vihreällä avoautolla, jossa raikkaat vihreän, valkoisen ja mustan sävyt, tummennettu tuulilasi, avattava tavaratila, yksityiskohtainen moottori ja kahdelle minihahmolle sopiva tilava matkustamo, jossa kojelauta ja ratti. Tämä LEGO Creator 3-in-1-setti on rakennettavissa kolmella eri tavalla. Voit rakentaa mallista myös pikaveneen tai kuorma-auton.\nOsia yhteensä: 122\nGreat to build and rebuild\n2017-04-06, Roohi Tunnistettu asiakas\nhttps://lekmer.fi/31056-vihrea-avoauto/p/76582 76582 31056, Vihreä avoauto https://lekmer.fi/images/325231/nostotracking.jpg 0 0 EUR OutOfStock LEGO Creator Toys/Building blocks and constructi/LEGO Ajele tyylillä vihreällä avoautolla, jossa raikkaat vihreän, valkoisen ja mustan sävyt, tummennettu tuulilasi, avattava tavaratila, yksityiskohtainen moottori ja kahdelle minihahmolle sopiva tilava matkustamo, jossa kojelauta ja ratti. Tämä LEGO Creator 3-in-1-setti on rakennettavissa kolmella eri tavalla. Voit rakentaa mallista myös pikaveneen tai kuorma-auton.


Airbnb ja muut majoituspalvelut ovat herättäneet paljon keskustelua puolesta ja vastaan. Varsinkin majoituksesta saatujen tulojen verotuskysymys on epäselvä, koska tarkkaa lainsäädäntöä yksityisten ihmisten tarjoamien majoituspalveluiden suhteen ei ole olemassa.\nMoni suomalainen on kuitenkin löytänyt Airbnb-palvelun ja jo pitkään ansainnut rahaa vuokraamalla asuntoaan turisteille. On olemassa muitakin sivustoja, joiden kautta asunnon vuokraus onnistuu:\nAIRBNB on vuonna 2008 Yhdysvalloissa perustettu maailmanlaajuinen nettipalvelu, jossa kotinsa voi vuokrata tilapäisesti. airbnb.comhttp://www.airbnb.com/\nHOMEAWAYN kautta voi vuokrata yksityisiä loma-asuntoja. homeaway.comhttp://www.homeaway.com/\nCOUCHSURFING.COMIN tarkoituksena on tarjota reissaajalle mahdollisuus ilmaiseen majapaikkaan ja majoittajalle tilaisuus tutustua uusiin ihmisiin ympäri maailmaa. Palvelussa voi ilmoittaa kotisohvansa vapaaksi reissaajille ja etsiä itse majoitusta. couchsurfing.comhttps://www.couchsurfing.com/\nWIMDU on majoituspalvelu, jossa tavalliset ihmiset vuokraavat kotejaan lyhytaikaisesti. Verkkosivu toimii suomeksi, mutta asuntojen esittelyt ovat englanniksi. ( wimdu.comhttp://www.wimdu.com/)\nBOOKALOKAL JA EATWITH tarjoavat majoituspalvelujen innoittamina ruokaa kotiympäristössä. Pöydän voi varata verkosta kuin ravintolasta ikään. bookalokal.comhttp://www.bookalokal.com/, eatwith.comhttp://www.eatwith.com/\nSPINLISTER-PALVELUSSA pyörät, surffilaudat ja lasketteluvälineet toimivat majoituksen tavoin: vuokraa, nauti, palauta. spinlister.comhttp://www.spinlister.com/


Kaunis kaamos -valokuvauskilpailu 2022 - Enontekiö\nEnontekiö»Liikunta ja vapaa-aika»Kulttuuri»Kaunis kaamos -valokuvauskilpailu 2022\nValitse paras kuva, jonka olet ottanut kaamosalueella kaamoksesta ja lähetä se kilpailuumme 5.1.2022 mennessä\nKilpailusarjoja on kaksi: avoin sarja ja alle 16-vuotiaiden lasten sarja. Palkinnot avoimessa sarjassa ovat Fotonordicin 500€ arvoinen lahjakortti, Lapland Hotelsin kahden hengen illalliskortti (hotelliin Hettassa, Kilpisjärvellä tai Oloksella) ja Lasten sarjan palkinto Kamera-lehden vuosikerta.\nVoittajan valitsee valokuvaaja Kristiina Johansson\nLue kilpailun säännöt huolellisesti. Lähetä kuva sähköpostiosoitteeseen kilpailu (at) enontekio.fi. Viestin enimmäiskoko liitteineen on 20 MB.\nKilpailu on kaikille avoin. Kuvan on oltava otettu kaamosalueella, kaamos aikana ja sen tulee kuvata kaamosta. Kilpailu alkaa 26.11.2021 ja päättyy 5.1.2022 klo 23. Voittajat palkitaan 15.1.2022 Kaunis kaamos – valokuvan ja kirjan tapahtumassa Enontekiön Hetassa.\nOsallistujat lähettävät kuvansa sähköpostiosoitteeseen kilpailu (at) enontekio.fi. Viestin enimmäiskoko liitteineen on 20 MB. Kuviin tulee liittää:\n-mihin kilpailusarjaan osallistuu: avoinsarja tai lastensarja\n-lyhyt sanallinen kuvaus, enintään 10 sanaa\n-missä kuva on otettu\n-milloin kuva on otettu, päivämäärä\nKukin osallistuja saa lähettää yhden kuvan.\nKuvan on oltava osallistujan itsensä ottama.\nKuvat voidaan laittaa sanallisen kuvauksen kanssa järjestäjän web-sivuille.\nKuvan käsittelyssä ovat sallittuja ainoastaan perusmuokkaukset, kuten terävöinti, kontrastin säätö, yksinkertainen rajaus tai perustehosteet ja -suodattimet.\nKuvien viimeinen lähettämisaika on 5.1.2022 klo 23. Suomen aikaa.\nJokaisen lähetettävän kuvan tulee olla alkuperäinen, aiemmin valokuvakilpailuissa julkaisematon ja osallistujan itsensä ottama. Osallistujalla on oltava tekijänoikeudet kuvaan.\nOsallistujalla säilyvät tekijänoikeudet kilpailuun lähettämiinsä kuviin.\nOsallistujan lähetettyä kuvansa kilpailuun hänen katsotaan antaneen Enontekiön kunnalle oikeuden käyttää kuvaa painotuotteissa ja sähköisessä mediassa maksutta valokuvakilpailun edistämistarkoituksessa ja kilpailun voittajien julkistamisessa. Muusta käytöstä sovitaan aina erikseen osallistujan kanssa.\nAikuisten sarjan palkinnot ovat 500 euron arvoinen lahjakortti Fotonordiciin, Lapland Hotelsin kahden hengen illalliskortti (hotelliin Hettassa, Kilpisjärvellä tai Oloksella) ja lasten sarjan palkintona Kamera-lehden vuosikerta.\nHintoihin sisältyy Suomen arvonlisävero, jota ei voida vähentää eikä korvata. Järjestäjä maksaa asianmukaiset verot viranomaisille.\nJärjestäjä huolehtii palkintojen tilaamisesta ja toimittamisesta voittajille.\nJärjestäjä ei ole vastuussa palkintojen mahdollisista vioista. Niihin liittyvät tiedustelut tulee suunnata palkintojen valmistajalle/jälleenmyyjälle.\nNimetty tuomari valitsee voittajakuvat ja hänen päätöksensä on lopullinen. Valintaprosessiin tai päätöksentekoon liittyvää viestintää ei tulla käymään.\nJärjestäjä pidättää itsellään oikeuden olla jakamatta palkintoja, jos lähetetyt kuvat eivät täytä tässä asiakirjassa mainittuja vaatimuksia.\nKilpailun tulokset julkaistaan sivulla enontekio.fi ja voittajille ilmoitetaan tuloksista sähköpostitse.\nLähettämällä kuvan kilpailuun osallistujan katsotaan hyväksyneen kilpailun säännöt ja katsovan ne itseään sitoviksi.\nKaunis kaamos –valokuvakilpailun järjestää Enontekiön kunta.


MuKi kasvaa - Munkkiniemen Kisapojat\nUusi koripallokausi on juuri käynnistymässä ja sarjat ovat valmiina alkamaan. MuKi on ilahduttavasti kasvanut ja seuraan on tullut mukavasti uusia reippaita korisnuoria.\nMuKin junioritoiminnan käynnistäjäjoukkue C-pojat starttasi jo kautensa viime viikonloppuna. Joukkue kaatoi vajaamiehisen MaSun 33-95 ja aloitti näin SM-karsinnat vakuuttavalla voitolla. C-pojat ovat harjoitelleet salissa vakiovuorojen alettua syyskuun alusta alkaen ja poikien koneissa on tällä hetkellä aikamoinen draivi päällä.\nMuKi ilmoitti ensimmäistä kertaa joukkueen myös 00-syntyneiden sarjaan. Seurassa pelaa vain 6 kpl 00-syntynyttä poikaa, mutta joukkuetta täydennetään juuri MuKiin liittyneillä 01-pojilla. Kyseinen 01-poikien joukkue siirtyi MuKiin syyskuun alussa ja tämä ryhmä täydentää upeasti seuran tavoitetta luoda "kasvatusputki" kohti aikuissarjoja.\nMuKin toiminta myös mikropojissa on lähtenyt mukavasti käyntiin. Pelaajamäärä on lähes tuplaantunut viime kaudesta ja treeneissä käy jo aikamoinen vilske. MuKi ilmoitti joukkueen 04-poikien sarjaan ja ja harkitsee vielä osallistumista 05-poikien supermikro-sarjaan. Ryhmään mahtuu vielä uusia pelaajia mukaan ja kaikki ovat tervetulleita pelaamaan iloista MuKi-korista.\nMyös aikuispuolella MuKi on lähtenyt kehittämään toimintaansa. Vanhojen MuKin V-divaripelaajien lisäksi seura lähtee kyseiseen sarjaan myös toisella joukkueella. MuKi II-joukkueeseen on liittynyt iältään parikymppisiä pelaajia, joiden tehtävänä on aloittaa joukkueen nostaminen ylöspäin sarjaporras kerrallaan. Joukkueeseen odotetaan liittyvän myös miesten mestaruusarjakokemusta omaavia pelaajia. MuKi haluaa nostaa tämän joukkueen valtakunnallisiin pääsarjoihin 5-6 vuoden sisällä ja tarjota haastavan pelipaikan seuran omille junioreille. Mikäli seuran 01/99-poikien kehitys jatkuu samaan tahtiin - löytyy tästä joukosta pelaajia, jotka tulevaisuudessa pystyvät pelaamaan maamme pääsarjatasolla.


Leppänen J., Viitala E.-J. (2017) Metsätalouden harjoittaminen Virossa: metsänomistus, kiinteistömarkkinat ja metsänvuokrauksen mahdollisuudet\n+ Metsänomistuksen nykytilanne ja sen tausta\nTaulukko 1. Viron metsän- ja maanomistuksen rake..\n+ Yhteisomistukset, valtio ja suuret sijoittajat\n+ Metsätalouden verotus ja käyttöoikeussopimukset\n+ Puu- ja metsäkiinteistömarkkinat\nKuva 1. Virossa samat yritykset saattavat ostaa ..\n+ Metsänomistajayhdistykset, metsätalouden tuet ja metsäpalvelusopimukset\n+ Metsätalouden kokonaispalvelusopimukset, esimerkkinä HD Forest\n+ Voisiko Virossa myös vuokrata metsää?\n+ Haastattelut ja keskustelut\n+ Muut lähteet\nMetsätieteen aikakauskirja vuosikerta 2017 artikkeli id 9912 | Tieteen tori\nJussi Leppänen , Esa-Jussi Viitala\nMetsätalouden harjoittaminen Virossa: metsänomistus, kiinteistömarkkinat ja metsänvuokrauksen mahdollisuudet\nLeppänen J., Viitala E.-J. (2017). Metsätalouden harjoittaminen Virossa: metsänomistus, kiinteistömarkkinat ja metsänvuokrauksen mahdollisuudet. Metsätieteen aikakauskirja vuosikerta 2017 artikkeli id 9912. https://doi.org/10.14214/ma.9912\nLeppänen, Luonnonvarakeskus (Luke), Talous- ja yhteiskunta, Helsinki ORCID ID: – Sähköposti jussi.leppanen@luke.fi\nViitala, Luonnonvarakeskus (Luke), Talous- ja yhteiskunta, Helsinki ORCID ID: – Sähköposti esa-jussi.viitala@luke.fi\nVastaanotettu 17.11.2017 Hyväksytty 13.12.2017 Julkaistu 21.12.2017\nSaatavilla https://doi.org/10.14214/ma.9912 | Lataa PDF\nMonet ulkomaalaiset – erityisesti suomalaiset ja ruotsalaiset yksityishenkilöt, yritykset ja rahastot\n– ovat viime vuosina hankkineet merkittäviä metsänomistuksia Virosta. Siitä huolimatta Viron metsänomistuksen nykytila ja tausta ovat Suomessa vähän tunnettuja. Tämän kirjoituksen tarkoitus on antaa yleiskuva metsätalouden harjoittamisesta Virossa. Tarkastelun painopiste on metsänomistusrakenteessa, metsäkiinteistömarkkinoissa ja metsänvuokrauksen mahdollisuuksissa. Viro ja Suomi juhlivat 100-vuotista itsenäisyyttään lähes yhtä aikaa ja taloudellisesti lähes yhtä riippuvaisina metsistään. Suurten muutosten jälkeen metsänomistuksen rakenteiden vakiinnuttaminen on ollut merkittävä saavutus Virossa.\nMetsänomistuksen nykytilanne ja sen tausta\nViron maanomistus on kokenut suuria myllerryksiä viimeisen sadan vuoden aikana. Tunnetuin taitekohta oli maan uudelleen itsenäistyminen 20.8.1991, jonka jälkeen aloitettiin neuvostoaikana sosialisoitujen kiinteistöjen palauttaminen toista maailmansotaa edeltäneille omistajille. Nykyinen kiinteistörakenne perustuukin suurelta osin vuoden 1940 neuvostomiehitystä edeltäneeseen tilanteeseen.\nVuoden 1919 maareformi oli vaikutuksiltaan erittäin merkittävä. Käytännössä se tarkoitti vuosisatojen aikana muodostuneen ja feodalismiin perustuneen baltiansaksalaisen kartanotalouden loppumista. Ennen reformia reilulla tuhannella (keskikooltaan yli kahden tuhannen hehtaarin) kartanolla oli ollut yhteensä 2,4 miljoonaa hehtaaria maata, lähes 60 prosenttia Viron maa-alasta. 1800-luvulla osuus oli ollut vielä suurempi, mutta osaan kartanoiden maatalousmaista oli jo aiemmin kohdistunut maareformeja. Sen sijaan lähestulkoon kaikki metsät kuuluivat vielä sata vuotta sitten kartanoille.\nKartanoilta pakkolunastetusta maa-alasta hieman yli puolet jäi valtiolle. Kyse oli lähinnä metsistä ja joutomaista. Muista pakkolunastetuista maista muodostettiin 55 000 tilaa. Kun aikaisempien maareformien seurauksena oli jo muodostunut 51 600 tilaa ja 25 000 talonpoikaa vuokrasi tilan valtiolta, vuoden 1919 maareformin jälkeen vuonna 1925 Virossa oli yhteensä 127 000 talonpoikaistilaa. Toiseen maailmansotaan mennessä määrä oli kasvanut 140 000 tilaan, joiden keskikoko oli 23 hehtaaria.\nViron metsänomistuksen nykyinen rakenne juontaa tästä kehityksestä. Vuonna 2016 metsistä 46 prosenttia oli RMK:n (Riigimetsa Majandamise Keskus) hoidossa olevia valtion metsiä ja 5 prosenttia muita valtion ja kuntien metsiä. Luonnollisten henkilöiden omistuksessa oli 29 prosenttia ja oikeushenkilöillä (lähinnä yhtiöillä) 18 prosenttia. Vuonna 2016 yksityistäminen oli saatettu jo lähes loppuun, sillä sen alaisena oli enää 2 prosenttia metsistä (Taulukko 1).\nTaulukko 1. Viron metsän- ja maanomistuksen rakenne ja sen kehitys 2005‒2016 (luvut 1000 ha).\n2005\t 2006\t 2007\t 2008\t 2010\t 2012\t 2014\t 2016\nRMK (valtion metsät)\t metsämaa\t 835\t 817\t 806\t 789\t 806\t 849\t 926\t 1056\nkoko maa-ala\t 1057\t 1046\t 1048\t 1026\t 1043\t 1116\t 1233\t 1378\nMuut valtion maat\t metsämaa\t 67\t 68\t 74\t 67\t 76\t 74\t 79\t 115\nkoko maa-ala\t 214\t 221\t 238\t 236\t 260\t 265\t 274\t 512\nLuonnolliset henkilöt\t metsämaa\t 788\t 795\t 766\t 766\t 757\t 746\t 745\t 664\nkoko maa-ala\t 1837\t 1861\t 1867\t 1876\t 1878\t 1844\t 1832\t 1662\nOikeushenkilöt\t metsämaa\t 188\t 193\t 196\t 207\t 245\t 292\t 346\t 430\nkoko maa-ala\t 402\t 409\t 424\t 447\t 510\t 589\t 673\t 869\nYksityistettävät metsät\t metsämaa\t 386\t 379\t 371\t 368\t 328\t 273\t 177\t 46\nkoko maa-ala\t 860\t 834\t 793\t 786\t 679\t 555\t 358\t 113\nYhteensä\t metsämaa\t 2264\t 2252\t 2213\t 2197\t 2212\t 2234\t 2274\t 2313\nkoko maa-ala\t 4370\t 4370\t 4370\t 4370\t 4370\t 4370\t 4370\t 4347\nYksityisten metsätilojen keskiala on noin 9 hehtaaria, kun mukaan lasketaan sekä luonnolliset henkilöt että oikeushenkilöt. Jos tarkastellaan vain luonnollisten henkilöiden metsiä, keskikoko on 6 hehtaaria. Vaikka oikeushenkilöiden keskimääräinen metsäala (66 ha) on selvästi suurempi kuin yksityisten henkilöiden, monen yhtiön taustalla on luonnollinen henkilö. Merkittävä syy on verotus, joka on suosinut yhtiömuotoista metsänomistusta (ks. jäljempänä).\nLähes puolet luonnollisten henkilöiden metsätiloista on pieniä, alle kahden hehtaarin tiloja. Jos tällaiset pudotetaan tarkastelusta pois, luonnollisten henkilöiden metsätilojen keskikoko nousee 11 hehtaariin ja oikeushenkilöiden 112 hehtaariin.\nYhteisomistukset, valtio ja suuret sijoittajat\nViron nykymuotoinen yksityismetsänomistus on ehtinyt kehittyä vasta 25 vuotta, mikä näkyy myös yhteisomistuksissa. Perintötilanteissa tilat yleensä jaetaan, minkä vuoksi perheiden ja sukujen yhteisomistuksia ei tavallisesti synny. Tosin tarkkoja tilastoja asiasta ei ole.\nVirossa toimii yksi yhteismetsä, Eesti Ühismets Tulundusühistu, joka on perustettu vuonna 2013. Sen tarkoitus on tarjota mahdollisuutta metsänomistukseen sellaisille henkilöille, joilla ei ole siihen yksin varaa. Yhteismetsä on kuitenkin hyvin pieni.\nRMK:n hoidossa olevat valtion metsät ovat pääosin vanhoja kartanoiden metsämaita. Niissä puustoa on keskimääräistä enemmän ja se on laadukkaampaa. Viime vuosina valtion metsien käyttöaste (hakkuilla mitattuna) on noussut ja RMK:n toiminta vakiintunut. Sen asema valtion metsien hoitajana on vahvistettu metsälaissa.\nKyseisessä laissa on myös säädetty, että valtion metsänomistuksen tulee olla vähintään 20 prosenttia Viron manneralueen maa-alasta. Kun Viron maa-alasta on metsiä hieman yli 50 prosenttia, se tarkoittaa vähintään noin 40 prosentin valtion omistusosuutta metsistä. Säännöksellä on pyritty estämään se, että kaikki valtion metsät myytäisiin sijoittajille esimerkiksi valtion budjettivajeiden kattamiseksi.\nViron toiseksi suurimmaksi metsänomistajaksi on viimeisen kymmenen vuoden aikana noussut Tornator Oyj:n tytäryhtiö Tornator Eesti OÜ, jolla on yli 50 000 hehtaaria metsää. Seuraavassa suuruusluokassa (15 000‒30 000 ha) ovat Vestman, Graanul Invest ja Metsagrupp, jotka kaikki ovat virolaisia yhtiöitä. Jotkut niistä harjoittavat myös puunkorjuuta ja puunjalostustoimintaa. Merkittäviä metsänomistajia ovat myös A&P Mets, Dasos ja Södra.\nVirossa metsien tila ja puuston laatu ovat paikoin huonoja ja lehtipuuta on paljon. Tämä johtuu paljolti siitä, että maan metsäpinta-ala on lähes kaksinkertaistunut viimeisen 60 vuoden aikana, merkittävältä osin luontaisesti metsittymällä. Parhaat metsät sijaitsevat Kaakkois-Virossa.\nMetsätalouden verotus ja käyttöoikeussopimukset\nVirossa yksityismetsätalouteen kohdistuu kaksi veroa, maavero ja yleinen tulovero. Metsien osalta maavero vastaa tasoltaan suunnilleen Suomen aikaisempaa metsänhoitomaksua. Tuloverotus perustuu tasaveroon, mutta toteutuu metsänomistajatasolla hieman eri tavoin riippuen siitä, onko kyseessä yksityishenkilö, yritys vai oikeushenkilö. Tuloverokanta on laskenut vuosien saatossa 26 prosentista 20 prosenttiin.\nVielä 1990-luvulla yksityishenkilöt eivät voineet vähentää puunmyyntituloistaan metsätalouden menoja. Toisaalta niille metsänomistajille, jotka saivat tilansa takaisin yksityistämisprosessissa, tilalta tai tilasta saadut myyntitulot olivat verovapaita. Niinpä monet tilansa takaisin saaneet myivät sen eteenpäin verottomana, mikä osaltaan antoi merkittävän sysäyksen metsätilamarkkinoiden synnylle.\nVuodesta 2004 alkaen yksityishenkilöt ovat pystyneet vähentämään metsätalouden menot puunmyyntituloistaan siinä tapauksessa, että kyse on hakkuuoikeuden myynnistä. Valmiin puutavaran myynnistä (hankintamyynnistä) vähennystä ei voinut tehdä. Vasta vuodesta 2012 alkaen yksityishenkilöt ovat voineet vähentää metsätalouden menot sekä hakkuuoikeuksien että valmiin puutavaran myynnistä. Menojen vähennysoikeus on voimassa kuluvana ja tulevina kolmena verovuonna.\nToisin kuin yksityishenkilöt, yrittäjät ovat voineet vähentää tuloistaan aiheutuneet menot. Yrittäjien tulee kuitenkin maksaa sosiaalivakuutusmaksuja. Lisäksi yrittäjät voivat tehdä ylimääräisen 2877 euron vähennyksen heille kuuluvalta tilalta saadusta tulosta (tulumaksuseadus).\nVuoteen 1999 asti yhtiöt joutuivat maksamaan voitoistaan tuloveroa, mutta sen jälkeen ne ovat maksaneet tuloveroa vain rahamääräisestä tai muulla tavoin jaetusta voitosta. Yhtiöön jätettyä voittoa ei ole verotettu. Virossa verotus onkin ohjannut metsiä yhtiöille. Suurin osa metsää ostaneista yhtiöistä näyttäisi olevan osaühing (OÜ) -muotoisia, mikä tarkoittaa rajoitetun vastuun yhtiötä. Täysin vastaavaa yhtiömuotoa ei ole Suomessa. Metsää omistetaan myös osakeyhtiörakenteen aktsiaselts (AS) kautta.\nEdellä kuvattu verotuksen epäneutraalisuus on myös aiheuttanut joitakin metsänvuokrauksen kaltaisia järjestelyjä. Yrittäjät ovat saattaneet tehdä henkilökohtaisessa omistuksessaan olevasta metsästä käyttöoikeussopimuksen (kasutusvaldus) oman, metsäänsä hoitavan yrityksensä kanssa. Se on maksanut metsistä nimellistä käyttöoikeusmaksua. Järjestelyn avulla verotettava tulo on voitu minimoida. Jos metsä hankitaan ostamalla, järkevämpi tapa on ostaa metsä suoraan yhtiön nimiin.\nKoska edullinen järjestelymahdollisuus (kasutusvaldus) on koskenut vain yrittäjiä, käyttöoikeus ei paikallisten arvioiden mukaan ole kovin yleinen tapa hallinnoida metsää Virossa. Tällaisia tiloja kannattaa kuitenkin välttää ostettaessa, koska uusi omistaja ei pääse käyttämään metsää.\nPuu- ja metsäkiinteistömarkkinat\nVirossa metsänomistajat myyvät puuta käytännössä kahdella tavalla. Tavallisin tapa on se, että metsänomistaja myy hakkuuoikeuden tai valmiin puutavaran ensin yrittäjälle (välittäjälle), joka hoitaa puunkorjuun ja kaukokuljetuksen ja myy puutavaran eteenpäin tekemiensä toimitussopimusten puitteissa tai yhteismyyntien kautta. Toimituspisteitä ovat paikalliset puunjalostuslaitokset ja satamat, joista viedään etupäässä kuitupuuta ulkomaille. Metsänomistajan kanto- tai hankintahintaosuus muodostuu vähentämällä toimituspistehinnasta kauppaan kohdistuvat kaukokuljetuksen ja mahdolliset puunkorjuun yms. kustannukset. Metsänomistaja voi myydä puunsa myös metsänomistajayhdistysten kautta.\nVarteen otettavia puun ja puutavaran välittäjiä on joitakin kymmeniä. Jotkut välittäjät ovat epäluotettavia ja saattavat toimintatapansa vuoksi vaihtaa yrityksensä nimeä vuosittain. Monet välittäjät ja korjuuyrittäjät pyrkivät ostamaan ja myymään kaikkea: hakkuuoikeuksia, puutavaraa ja metsäkiinteistöjä (Kuva 1). Joillakin toimintapa on sellainen, että ne ostavat metsäkiinteistön, tekevät mahdolliset hakkuut ja lopuksi myyvät kiinteistön eteenpäin. Yksittäinen kiinteistö voi siten tulla myydyksi ja ostetuksi useamman kerran vuodessa.\nKuva 1. Virossa samat yritykset saattavat ostaa hakkuuoikeuksia, puutavaraa, metsää ja peltoa. Ilmoituksia Viron Metsälehdessä: Metsaleht nr 9 (201), 29.9.2016.\nToinen yleinen puukauppatapa on myydä hakkuuoikeus tai valmis puutavara suoraan jollekin puunjalostusyhtiölle. Ne ostavat arviolta hieman alle puolet puustaan suoraan metsänomistajilta.\nMetsänomistajayhdistykset, metsätalouden tuet ja metsäpalvelusopimukset\nMetsänomistajayhdistykset ovat olleet vuodesta 2009 lähtien entistä tärkeämpi osa Viron metsäpolitiikkaa. Ne järjestävät metsänomistajille hakkuita ja metsänhoitotöitä, ja yhdistysten kautta kanavoidaan myös pääosa julkisesta tukirahoituksesta. Valtiollisen Yksityismetsäkeskuksen (Erametsakeskus) kautta jaettavat metsätalouden tuet on suunnattu pääosin metsää omistaville yksityishenkilöille. Vain joitakin tukia myönnetään yhtiöille.\nMetsänomistajayhdistyksiä on kahden tyyppisiä. Ensimmäiset tarjoavat kaikenlaisia metsätalouden palveluita metsänomistajille ja niillä on valtiontukia käytettävissään. Ne voivat tarjota palveluita myös muille kuin jäsenilleen mutta ovat ensisijaisesti kiinnostuneita kasvattamaan jäsenmääräänsä. Toiset yhdistykset järjestävät ryhmätapaamisia ja joukkoneuvontaa, mutta niiden jäsenet hoitavat metsänsä itse. Yhdistykset kilpailevat keskenään – periaatteessa niillä ei ole kiinteitä toimialueita.\nVirossa on tällä hetkellä noin 40 metsänomistajayhdistystä, joista 10‒20 on valtion tukipolitiikan piirissä. Yhdistysten koko vaihtelee melko paljon: suurimmissa on noin 500 ja pienimmissä noin 200 jäsentä. Osa metsänomistajayhdistyksistä toimii yhteisellä brändillä. Yksityismetsäliiton (Eesti Erametsaliit) jäseniä yhdistyksistä on noin 20.\nPuun yhteismyyntejä organisoi Virossa kaksi keskusyhdistystä, Eesti Puidumüügikeskus (Estonian Timber Trade Centre) ja Keskühistu Eramets. Ensin mainittu on ollut aktiivisempi kansainvälisessä raakapuukaupassa. Se on pyrkinyt myymään kuitupuuta muun muassa Saksaan ja Ruotsiin.\nPuuta jalostava teollisuus ei tee Virossa metsäpalvelusopimuksia metsänomistajien kanssa. Myös UPM-Kymmene Oyj:n ja Stora Enso Oyj:n Viron tytäryhtiöt hankkivat kaiken puunsa toimitussopimuksin. Markkinoilla on sen sijaan joitakin sellaisia yrityksiä (esim. HD Forest AS ja Kinnistu OÜ), jotka ovat keskittyneet tarjoamaan kaikki metsäpalvelut suurille metsänomistajille.\nMetsätalouden kokonaispalvelusopimukset, esimerkkinä HD Forest\nHD Forest on Viron suurin (puunjalostusteollisuudesta riippumaton) metsäomaisuuden hoitoon erikoistunut yritys. Se ostaa ja myy metsä- ja maatalouskiinteistöjä asiakkaidensa lukuun ja huolehtii niiden hoidosta. Asiakkaat ovat pääosin varakkaita kotimaisia ja ulkomaalaisia yksityishenkilöitä, jotka ovat perustaneet yhtiön Viroon metsäomaisuutensa hallinnointia varten.\nHD Forest (aikaisemmin FestForest) on vuoden 2012 lopusta kuulunut tanskalaiseen konserniin (HedeDanmark A/S), jonka taustalla on Hedeselskab-niminen yhdistys. Se vastaa juridisesti lähinnä suomalaista osuuskuntaa. Konsernin liiketoiminta koostuu ennen kaikkea luonnon- ja ympäristönhoidosta: se rakentaa ja hoitaa viheralueita, puistoja ja leikkipuistoja, toimittaa energiapuuta (haketta) ja tuottaa joulukuusia. Liiketoimintaa on Tanskan ja Baltian lisäksi Saksassa ja Ruotsissa.\nBaltiassa HD Forestilla on noin 50 asiakasta: Virossa 11 ja Latviassa ja Liettuassa kummassakin noin kaksikymmentä. Asiakkuussuhde alkaa tavallisesti siten, että metsäomaisuudesta kiinnostunut sijoittaja ottaa yhteyttä HD Forestiin. Se ostaa asiakkaalle metsä- ja maatalouskiinteistöt ja tekee sopimuksen niiden hoidosta. Hoitosopimukset tehdään vähintään viideksi vuodeksi, mutta suositeltu sijoitusaika on 15 vuotta.\nYhtiön hoidossa on Virossa, Latviassa ja Liettuassa yhteensä noin 50 000 hehtaaria metsämaata. Pääosa metsistä on Virossa ja Latviassa. Vuotuinen hakkuumäärä koko Baltian alueella on noin 175 000 kuutiometriä. Yhtiön hallinnoimat metsät sijaitsevat melko hajallaan, joten metsien hoito ja puukaupat pyritään toteuttamaan joustavasti paikallisten tilanteiden mukaan.\nHD Forestin metsäpalvelut sopivat sijoittajille, joiden tarkoituksena on hankkia metsää vähintään 200 hehtaaria (tai noin 300 000 euron arvosta). Jos sijoitus on tätä pienempi, kiinteiden hoitokustannusten vuoksi metsäkiinteistö kannattaa hankkia ja sen hoito järjestää muulla tavalla, esimerkiksi metsänomistajayhdistysten kautta. Yhtiön suurimmalla asiakkaalla on metsää 6200 ja peltoa 1100 hehtaaria.\nMetsänomistajat (sijoittajat) antavat HD Forestille yleensä vapaat kädet metsien hoidossa. Yhtiö toimittaa asiakkailleen vuosittain budjetin ja ennusteen metsän arvonkehityksestä seuraavan 15 vuoden aikana. Laskelmille pyydetään asiakkaan hyväksyntä. Tavoitteena on saada mahdollisimman suuri tuotto metsään sitoutuneelle pääomalle, mutta joskus hakkuita saatetaan tasoittaa ajan kuluessa, jotta vuotuinen kassavirta säilyisi positiivisena. Metsän arvonmääritys tehdään aina vuoden lopussa, tarvittaessa useamminkin.\nHD Forestin tavoitteena on saada asiakkaan sijoitukselle 6 prosentin tuotto. Varsinaisen metsätalouden tuotto jää tavallisesti noin 3‒4 prosenttiin, joten loppu koostuu arvonnoususta. Viimeisen parinkymmenen vuoden aikana metsätuotot ovat olleet selvästi korkeampia, jopa 14 prosenttia, kun maan ja puun hinnat ovat nousseet Virossa ja muissa Baltian maissa erittäin nopeasti.\nHD Forest on toimintansa aikana tehnyt puukauppoja eri tavoin, mutta tällä hetkellä se myy kaiken puunsa Virossa toimituskaupoin. Yhtiö sopii ostajien kanssa neljännesvuosittaisista toimitusmääristä, ja ulkopuoliset urakoitsijat hoitavat puunkorjuun ja kaukokuljetuksen. Viime vuosina HD Forest on osallistunut myös puun yhteismyynteihin metsänomistajayhdistysten kanssa.\nVoisiko Virossa myös vuokrata metsää?\nVirossa ei ole tiettävästi harjoitettu varsinaista metsänvuokrausta. Lähimpänä metsänvuokrauksen tapaista järjestelyä ovat käyttöoikeussopimukset (kasutusvaldus). Potentiaalisimpia metsiensä vuokraajia lienevät jotkut suurehkot metsänomistajat.\nViron poliittisilla päättäjillä oli vielä 1990-luvulla ajatuksia valtion metsien vuokraamisesta joillekin ulkopuolisille tahoille. Sittemmin poliittinen ilmapiiri on muuttunut. Koska Virossa hallitukset ja niiden tavoitteet voivat kuitenkin vaihtua nopeastikin, nykyisessä metsälaissa (metsaseadus) on säädetty valtion metsänomistuksen vähimmäisosuudesta ja lisäksi todettu, että valtion toimielimen (RMK) tulee hoitaa valtion metsiä.\nValtiota potentiaalisempia metsiensä vuokraajia saattaisivat olla seurakunnat ja kunnat. Tosin useimmilla niistä on melko vähän metsää, poikkeuksena esimerkiksi Tallinnan, Rakveren ja Valgan kunnat. Lisäksi osa kunnista ja seurakunnista on jo nyt ulkoistanut metsiensä hoidon, usein paikallisille toimijoille.\nMetsänvuokrauksen toteutuminen Virossa edellyttäisi luultavasti sitä, että jokin metsärahasto ostaisi metsäalueita ja päättäisi vuokrata ne edelleen jollekin luotettavalle toimijalle. Tällä tavoin rahasto voisi ulkoistaa riskiään, mutta säilyttää Virossa merkittävässä asemassa olevan maan arvonnousun itsellään. Periaatteessa myös jotkut yksityiset sijoittajat voisivat olla halukkaita vuokraamaan metsiään ulkopuolisille.\nHalukkaita vuokralaisia eli kysyntää sen sijaan on runsaasti. Puutavaran välittäjät ja korjuuyrittäjät olisivat luultavasti hyvin kiinnostuneita vuokraamaan metsiä valtiolta, kunnilta ja yksityisiltä omistajilta.\nSuurimpana metsänvuokrauksen esteenä paikalliset asiantuntijat näkivät luottamuksen puutteen, sillä Viron metsätaloudessa on edelleen paljon epäluotettavia toimijoita (tai pikavoittojen tavoittelijoita). Myös aktiiviset metsätilamarkkinat, maan arvonnousuun liittyvä potentiaali ja metsänomistajayhdistysten toiminnan edistämiseen tähtäävä julkinen politiikka vähentävät metsänvuokrauksen kiinnostavuutta.\nVirossa metsänomistuksen ja metsätalouden rakenteet ovat vasta vakiintumassa ja tähän asti myös metsäkiinteistömarkkinat ovat olleet hyvin aktiiviset. Toisaalta merkittävä metsäkiinteistöjen markkinoille tulon lähde, neuvostoaikana sosialisoitujen kiinteistöjen yksityistäminen, on nyt päättymässä. Verotus on Virossa suosinut yhtiömuotoista metsänomistusta, joka on kasvanut osin yksityistämisen seurauksena. Maassa toimii myös kokonaisvaltaista metsäomaisuuspalvelua tarjoavia yrityksiä, mutta ne ovat keskittyneet suuriin metsätiloihin. Pieniä metsätiloja palvelevat muun muassa metsänomistajayhdistykset.\nMatti Kuusisto & Riido Rosin, Tornator Eesti OÜ, 27.2.2017.\nPaavo Kaimre, Meelis Teder & Risto Sirgmets, Viron maayliopisto, metsätalous- ja maankäyttöinstituutti (Eesti Maaülikool, Metsandus- ja maaehitusinstituut), Tartto, 28.2.2017.\nToomas Kams & Kristi Nigul, HD Forest AS, Tartto, 28.2.2017.\nAastaraamat Mets (2016). Keskkonnaagentuur, Tallinn 2017. http://www.keskkonnaagentuur.ee/et/aastaraamat-mets-2016.\nHD Forest AS. [www-sivusto]. https://www.hdforest.ee.\nHedeDanmark. [www-sivusto]. https://www.hededanmark.com.\nTeder M., Põllumäe P., Korjus H. (2015). Forest land ownership change in Estonia. COST Action FP1201 FACESMAP Country Report. Julkaisussa: Živojinović I., Weiss G., Lidestav G., Feliciano D., Hujala T., Dobšinská Z., Lawrence A., Nybakk E., Quiroga S., Schraml U. (toim.). Forest land ownership change in Europe. COST Action FP1201 FACESMAP Country Reports, Joint Volume. EFICEEC-EFISEE Research Report. University of Natural Resources and Life Sciences, Vienna (BOKU), Vienna, Austria. http://www.eficeec.efi.int/portal/library/publications/reports/.\nZetterberg S. (2007). Viron historia. Suomalaisen Kirjallisuuden Seura. ISBN 9789517465205.\nLeppänen J., Viitala E.-J. (2017) Metsätalouden harjoittaminen Virossa: metsänomis.. Metsätieteen aikakauskirja vuosikerta 2017 numero 0 artikkeli id 9912 (remove) | Muokkaa kommenttia


Gradu vai lapsi? | Kokoomus\nKehotusta tukevat monet väitteet: Opiskeluajan sanotaan soveltuvan paremmin joustavuutensa takia lasten saannille kuin jos ollaan vakituisesti työelämässä. Nuorena lasten saanti on turvallisempaa, koska komplikaatioiden todennäköisyys on pienempi, ja jos lapset hankitaan ennen työelämään siirtymistä, se vähentää epätasa-arvoa nuorten naisten ja miesten työllistymismahdollisuuksien välillä. Kunnatkin haluavat perheellisiä veronmaksajia. Kuitenkin alle 29-vuotiaista korkeakouluopiskelijanaisista vain alle kahdeksalla prosentilla on lapsia, kun muilla vastaava luku on 38 % *.\nMiksi opiskelijat eivät sitten hanki lapsia?\nNykyään korkeakoulututkinto ei takaa työpaikkaa eikä vakituista tai riittävää toimeentuloa opiskelijoille. Tulevaisuuteen suhtaudutaan epäillen, sillä vaikka suurten ikäluokkien eläköitymisen oletetaan tuovan lisää työpaikkoja, monilla aloilla näin ei todellisuudessa käy. Henkilöstöä vähennetään eläkejärjestelyillä ja virkoja ei enää panna hakuun. Epävarmuudesta johtuen akateemiset naiset hankkivat ensin pysyvän työpaikan ennen kuin lasten saanti tulee ajankohtaiseksi.\nLyhyet työsuhteet ovat vahvasti yleistynyt tapa saada vakituiset ansiot, mutta niitä ei huomioida vanhempainrahan laskennassa. Kuitenkin vain harva ihminen valitsee pätkätöitä tietoisesti, vaan nykypäivänä ei pysyvien töiden saanti ole itsestäänselvyys. Vakituinen työpaikka on usein vain haave, minkä vuoksi kaiken työn tulisi kartuttaa vanhempainrahaa. Tukijärjestelmien tulisi muuttua vastaamaan tämän päivän yhteiskunnan haasteisiin.\nVanhempainrahaa nostava opiskelija ei myöskään saa opiskella päivärahan nostamisen aikana. Tämä johtaa opiskeluaikojen pitkittymiseen sekä kasvattaa opintojen keskeytymisen riskiä. Jos kursseja voisi suorittaa oman jaksamisen ja mahdollisuuksien mukaan, helpottaisi se siirtymistä takaisin opintojen pariin ja niiden loppuun suorittamista. Yliopistojen tulisi kehittää joustavia opiskelumahdollisuuksia, kuten tenttiakvaarioita ja etäopiskelumahdollisuuksia, mikä vähentäisi keskeyttäjien määrää.\nUusi opintolainavähennys ei myöskään houkuta lasten hankkimiseen, sillä vähennyksen saa ainoastaan, jos on valmistunut tavoiteajassa. Kuitenkin lasten saanti viivästyttää opintoja suurella todennäköisyydellä, ja opiskelija voi menettää merkittävän taloudellisen etuuden.\nSosiaaliturvajärjestelmässämme on lisäksi kummallisia yksityiskohtia. Esimerkiksi: jos opiskelija saa lapsen, hän joutuu yleisen asumistuen piiriin, häneltä voi pahimmassa tapauksessa asumistuki pienentyä, vaikka yleisesti kulut kasvaisivat yhden lisäsuun myötä.\nHallitus pyrkii kaudellaan puuttumaan lapsiköyhyyteen monin keinoin. Tässä yhteydessä tulisi ottaa vahvasti huomioon opiskelijalapsiperheet, jotka ovat taloudellisesti usein ahtaammalla kuin työssäkäyvät perheet. Opintorahasta poistettiin huoltajakorotukset vuosina 1992 ja 1994. Olisiko nyt aika palauttaa tuki lamaa edeltävälle tasolle?\nKuntien tulisi paremmin huomioida opiskelevat vanhemmat tarjoamalla lapsiparkki-tyyppistä palvelua sekä joustavampia hoitomahdollisuuksia, jolloin lapsen voi saada hoitoon tentin tai luennon ajaksi. Nämä palvelut parantaisivat muidenkin lapsiperheiden asemaa. Tässä olisi kunnille hieno mahdollisuus profiloitua vastuullisena ja lapsiystävällisenä asuinpaikkana, jossa kannattaa asua perheen perustamisen jälkeenkin. Esteettömät palvelut, kuten joukkoliikenne, helpottavat lapsiperheiden arkea ja auttavat myös muita ihmisryhmiä.\nTaloudelliset ongelmat eivät tietenkään ole ainoa syy lasten hankkimisen lykkäytymiselle, mutta ongelmakohtien poistaminen helpottaisi haastavan päätöksen tekemistä.\nhallituksen jäsen, Suomen ylioppilaskuntien liitto (SYL)\n* Lapsi- ja nuorisopolitiikan kehittämisohjelma 2007-2011